open-index/open-wikipedia-markdown huggingface dataset:
青年會書院

**青年會書院**（英文：**Chinese YMCA College**），全名**中華基督教青年會書院**，香港基督教中學，由香港中華基督教青年會主辦，設喺新界沙田馬鞍山恒安邨。舊址喺油麻地窩打老道喺個會總部，1952年建校，1991年正式搬入新界東馬鞍山新校舍。

2023年換上新外牆設計，為紅色、白色、男色等，同學校嘅校徽隻色一樣。

## 學校歷史
青年會書院喺1952年創校，係一間私立英文學校。學校成立初期分為小學部（小五至小六）同中學部（中一至中五）。直到1962年，學校停辦小學部，只開辦中學課程。學校初期得課室12間，另設實驗室、音樂室、圖書室同運動場等。1967年，學校曾嘗試開辦預料課程，但喺1969年停辦。1975年，學校申請轉為資助中學，並喺3年內由私校受助轉為全資助中學。直到1983年，學校開辦高級程度（港大預料）文科班，而理科班就喺1991年新校舍落成後開辦。

## 學校資料
;辦學宗旨
青年會書院本住基督精神辦學，培育學生喺德、智、體、群、美同靈育全面發展，實踐非以役人，乃役於人嘅聖經教訓，建設社會。

;校訓
你們必曉得真理，真理必叫你們得以自由（約翰福音8章32節）。

;校規總則
青年會書院秉承基督精神辦學，培養學生在德、智、體、群、美同靈育方面並進；成為樂於學習、善於溝通、勇於承擔、敢於創新嘅新一代；本「非以役人，乃役於人」嘅精神服務社群，建設社會。我哋希望青年會書院啲學生：
儀容整潔，舉止端莊；遵守秩序，互相禮讓
守時盡責，愛惜公物；友愛同學，尊敬師長
主動學習，勇於求問；反思生命，探索信仰
自律自愛，追求美善；積極參與，服務社群

;班級結構
全校共有24班，包括中一到中六各4班（A、B、C同D）。

;學校設施
青年會書院內含多媒體學習中心（二樓和三樓）、語言實驗室（禮堂內）、英語角（圖書館內）、家政室（二樓）、音樂室（一樓）、美術室（一樓）、學生會室（三樓）、社工室（二樓）等；全校課室、特別室同禮堂都有冷氣、投影機、電腦等設備。另外，新建嘅六層教學大樓同比鄰的大型康樂設施已經喺2004年啟用。

;課程政策
中一至中五全年一共考三次試。

;課外活動
學校共有課外活動38種，分為四個類別：學術類、服務類、興趣類、及體育類。其中中一至中三學生必須最少參加一項課外活動，令學生有均衡發展。其中體育類活動需要透過選拔先入到。

;社級
青年會書院共有四個社級，分別為：

● 信社（Faith House）

● 望社（Hope House）

● 愛社（Love House）

● 誠社（Sincerity House）

學生入學時以學號來編社級。

;校歌
作詞：Mrs. Grace Brunger
作曲：Mr. Jimmy Hui

## 學校電子化
;智能學生證系統
學校喺2008年2月25號起，要求所有中四及中六同學使用新嘅智能學生證。智能學生證係一種非接觸式智能卡，系統用《eClass》嘅《Smartcard》。智能學生證嘅使用方法同八達通一樣。使用嘅學生要喺每日返學放學，喺學校正門將智能學生證放近閱讀器作登記。喺2008年9月1號，全校正式使用新嘅智能學生證。

喺2011年9月1號，全校學生唔可以用舊嘅智能學生證去拍卡返學。

;繳費靈系統
學校喺2008年2月25號起，要求所有中四及中六同學喺用新嘅智能學生證同時使用繳費靈系統繳交學校部份費用。喺2008年9月1號，全校正式使用繳費靈系統繳交學校部份費用，但有啲費用就繼續用現金畀。

; 遠程教室

學校喺2007年獲優質教育基金撥款起遠程教室，同本地同埋國內師生進行交流。

; 網絡硬體更新

學校於2011年更換網絡主幹至10G光纖，配合CAT 6網絡接線及全校Wi-Fi，師生可以隨時隨地進行網上學習。

## 校內組織
;校友會
青年會書院校友會喺1981年11月11號成立，係早期香港少有嘅校友會組織之一。

;學生會

## 開設科目
喺2006至2007年度，青年會書院課程作出以下調整：
#中一至中三：電腦資訊科着重跨科協作
#中一：通識教育+中國歷史
#中二：通識教育+世界歷史
#中三：中國歷史+世界歷史+地理
#另外綜合人文、旅遊及旅遊業科開設至中五

### 中一至中三
#### 以中文授課科目
中文、普通話、中國歷史、世界歷史、地理、通識教育、美術、電腦、綜合科學、倫理及宗教、設計及科技、家政、音樂、體育

#### 以英文授課科目
英文、數學（只有B,C,D班）

### 中四至中五

#### 以中文授課科目
中文、數學（A、B班）、中國文學、地理、世界歷史、中國歷史、經濟、綜合人文、旅遊及旅遊業、電腦及資訊科技、體育、宗教、物理、化學、生物、經濟

#### 以英文授課科目
英文、數學（C,D班）、會計、附加數學、物理、化學、生物

### 中六

#### 以中文授課科目
中國語文及文化、中國歷史、世界歷史、地理、體育

#### 以英文授課科目
應用英文、會計、電腦、純粹數學、物理、化學、生物、經濟、數學及統計學

## 出名舊生

### 演藝界
*賴慰玲：香港女演員
*何啟南：香港男演員
*鍾健威：香港男演員
*余潔瀅：香港女模特兒
*麥紫莉：香港女模特兒

### 商界

* 簡慰恩：加拿大亞洲食品主要供應商六福食品企業總經理

## 參考

## 出面網頁
* 青年會書院 主頁
* 青年會書院 內聯網
* 青年會書院推行國民教育家長及校友(個人名義)關注組
吳松街

**吳松街**（）係香港油麻地一條街，南起柯士甸道，北至甘肅街。

## 史
吳松街喺1887年建成，本身以第七任香港總督堅尼地為名，叫**堅尼地街**（）。1909年3月，香港政府重整九龍嘅街道名，將呢條街改以同香港有經貿往來嘅上海吳淞為名，叫**吳淞街**。「淞」嘅粵音係「鬆」，但係大部份人都將佢讀咗做「松」，後來政府就將錯就錯，將吳淞街改為吳松街。

## 鄰近
* 北海街
* 寧波街
* 南京街
* 寶靈街
* 佐敦道
* 突破中心，位於吳松街191號 
* 聖地牙哥酒店 (香港)，（San Diego Hotel）位於吳松街189號 
* 九龍公園
* 廟街
申叔舟

**申叔舟**（韓文：신숙주；），字**泛翁**（범옹）、號**希賢堂**（희현당）·保閑齋（보한재），諡號**文忠**（문충）。朝鮮全羅南道羅州出世，係韓國朝鮮文臣兼哲學者，言語學者。韓文訓民正音之創製者之一兼世祖反正一等功臣。

1461年到1464年，1471年到1475年做朝鮮首相，他朝鮮9任王朝鮮成宗做繼后齊獻王后的外叔，燕山君做外從祖。丹齋申采浩做18代祖。

## 著書
* 《保閑齋集》（보한재집）
* 《四聲通攷》（사성통고）
* 《北征錄》（북정록）
* 《海東諸國記》（해동제국기）

## 出面網頁
* 申叔舟
* 신복룡교수의 한국사 새로보기6성삼문과 신숙주
鄭麟趾

**鄭麟趾**（韓文：정인지；），字**伯雎**（백저）、號**學易齋**（학역재），諡號**文成**（문성）。朝鮮漢城出世，係朝鮮文臣兼哲學、性理學、言語學者。世祖反正嘅一等功臣。

佢係韓文訓民正音嘅創製者之一，韓國史書《高麗史》、《高麗史節要》、《世宗實錄》嘅主要貢獻者。
 
## 著書
*《學易齋集》
*《訓民正音例解》 
*《歷代曆法》
 
### 共著
*《高麗史》 
*《高麗史節要》 
*《歷代兵要》 
*《訓民正音》
*《資治通鑑訓義》
諾基亞公司

（**Nokia**，）係芬蘭公司，主要業務係賣手提電話，1996年到2010年都係龍頭，但由2000年代尾開始受到iPhone同Android智能電話興起影響，終於響2011年開始沒落。

2011年，諾基亞公司宣佈同微軟合作，推出Windows Phone系統嘅手機。未來都會放棄Symbian同埋MeeGo系統。

2013年9月3號，微軟正式以37.9億歐元收購諾基亞公司設備及服務業務，並以16.5億歐元收購Nokia嘅專利，合共54.4億歐元。
李之芳 (朝鮮)

**李之芳**（；）字**子華**（자화）、係韓國李氏朝鮮軍人、官員、外交官。江原道江陵府人。

佢嘅1489年武科及第後、1496年李之芳喺與張珽、李元宗、柳順汀等任西征將帥。後喺任鍾城府使、會寧府使、義州牧使、慶尙左道水軍節度使等歷。1517年他任同知中樞府事、同年朝鮮中宗喺第三繼妃文定王后尹氏喺冊封奏請使兼正朝使派遣大明北京。

喺1524年他喺北方三屯女眞族討伐上奏同他爲朝鮮諫官喺彈劾後罷免及同年復職。

1528年10月大明嘉靖帝正妃孝潔肅皇后陳氏喪、朝鮮朝政喺李之芳喺任進香使、同陳慰使李芃與派遣大明北京。12月大明入境直前佢嘅消渴、痢疾發病及他喺回國。但朝鮮朝政爲被處罰後流配黃海道南浦、因之無斷歸國。

1529年大明使臣之朝鮮訪問後、他釋放、1531年任忠淸道兵馬節度使，但佢因疾病未赴任。

## 參考

## 出面網頁
* 李之芳:Naver
* 李之芳:Nate
* 李之芳
張德蘭

**張德蘭**（，）係香港女歌手兼註冊中醫，唱過無數膾炙人口嘅經典名曲。

## 生平履歷
張德蘭原名「**張圓圓**」（），佢喺香港土生土長，鄉下喺廣東省順德，屋企十兄弟姊妹中排最細，大約四、五歲嗰時家姐幫佢報名參加歌唱比賽，當中以《媽媽好》一首歌攞到冠軍，之後加入無綫電視，並同沈殿霞、汪明荃同埋王愛明組成「四朵金花」，同時又認識咗樂壇教父顧嘉煇，之後咁多年唱過數之不盡嘅「經典金曲」，代表作包括《鮮花滿月樓》、《願君心記取》、《網中人》等等，近年間中做演唱會嘉賓。

## 電影
*1968年：《青春玫瑰》
*1968年：《歡樂滿人間》
*1974年：《大鄉里》
*1974年：《街知巷聞》
*1974年：《大鄉里八面威風》
*1976年：《哈哈笑》

## 電視節目（TVB）
*2023年：《我們的煇煌金曲》

## 出面網頁
* 
* 
*
三角雞

**Le Coq Sportif**，意譯做**鍾意運動嘅雞公**，官方中文譯名「樂卡克」，港澳地區**俗稱**「三角雞」，係一間法國運動用品生產商，旗下產品包括服裝、鞋類、袋類同其他配件。1882年由法國生意人 Émile Camuset 創辦。

## 睇埋
* 高盧雞公

## 攷

## 出面網頁

* Official website  
* Le Coq Sportif archfashion profile
* 
* 
* 
*
科幻文學

**科學幻想文學**，簡稱**科幻文學**，係指科幻性質嘅文學。雖然由科幻史嘅角度嚟睇，暫時重未有一個得到所有研究者公認嘅定義標準。一啲可供參考嘅例子有：「科幻小說係描述科學或想像中嘅科學對人類影響嘅小說」、「科幻小說係描繪對象處於未知範疇中嘅小說」。以上定義雖然角度唔同，但科幻小說嘅定義總係反覆出現一啲詞，好似「幻想」、「未來」、「科技」、「人類」、「變化」等。由呢啲關鍵詞可以睇到，科幻小說所涉及嘅範疇總係同人類嘅好奇心、求知慾緊密相連。

科幻小說喺19世紀已經有出名嘅實驗性作品，反映嗰時科學發展對社會同個人造成嘅衝擊所帶來日益強烈嘅矛盾心態。科幻小說嘅種類包括以或真或假嘅想像情節作為主要元素嘅小說，以及以社會未來概念為題材，透過已知嘅科學原理推論作為情節合理化同埋推展方向基礎嘅小說。
陳淽菁

**陳淽菁**（，），原名**陳芷菁**，係香港演員同埋電視節目主持人。

陳芷菁1994年由加拿大返去香港參選香港小姐競選，晉身總決賽十二強，落選之後畀無綫電視羅致做藝員，其後有段時間轉投咗亞洲電視，2005年至2017年同2018年至2019年兩度回巢無綫。

陳芷菁2003年同大律師張錦榮結婚，兩人有個囡囡張珈瑋。

陳芷菁2024年改用新藝名「陳淽菁」。

## 演出

### 節目主持（HOY TV）
*2024年：《龍騰灣區歡樂年》
*2025年：《他鄉的煮人》

## 攷

## 出面網頁
* 
* 
* 
* 
*
麥皓兒

**麥皓兒**（，）係香港女藝人，2007年度香港小姐競選八強，身高5'3"，體重93磅，三圍33"-22"-33"，落選之後簽約做無綫電視經理人合約女藝員，加入《味分高下》味之天使入面嘅「忌廉」角色。

## 個人生活
麥皓兒男友係細佢六年嘅無綫藝員丘梓謙。

## 演出

### 節目主持（[[無綫電視]]）
*2017年：寵物大聯萌

## 出面網頁
*
*
*
*
老四區

**老四區**（）係指舊時廣州嘅四個城區，分別係東山區、越秀區、海珠區（淨係西北部份，即係河南）、荔灣區（淨係西關部份）。家陣東山區已經併入越秀區，荔灣區包埋芳村區。
張達 (三國)

**張達**係三國人，張飛部下。史書記載張飛成日虐待下屬，劉備勸佢都唔聽。劉備打吳嗰時，張飛帶兵由閬中出發，準備去江州。出發前佢同范強殺死咗張飛，重帶埋張飛個頭投奔吳。

## 出面網頁
張達 (大明)

**張達**（字**時達**，，即係宣德七年—弘治十八年）係大明政治人，江西泰和縣人。天順八年甲申（1464年）三甲第一名進士，最高官階至工部右侍郎。
散仔

即係高不成低不就嘅男人

*香港啲低級軍裝差佬
*打散工既地盆佬

## 睇埋
* 香港警察職級
方剛

**方剛**可以指：
* 萬國儒，筆名方剛，中國作家
* 方剛 (議員)，香港製衣商人、曾任立法會議員、自由黨主席
* 方剛 (演員)，本名梁舜年，香港演員
近藤真彥

**近藤真彥**（）係日本歌手，曾經係中森明菜、梅艷芳嘅戀人，家下無以前咁紅。

佢有個別號叫「」（音「媽池」，Matchy，解「火柴」）。
萬松園

**萬松園**喺中國廣東省廣州市海珠區，江南中街道下轄嘅萬松園社區同得勝北社區，包括**萬松園**、**萬松里**、**親巷**。北接草芳深坑，東臨得勝崗，南有南村、隔山。

萬松園裏面嘅萬松園市場曾經係河南最大嘅市場之一。舊時，成條萬松路都係市場。家陣，萬松路嘅一端，有一個「萬松園市場」牌坊。嗰度，就係以前萬松園市場嘅入口。今日，萬松園市場喺萬松園17—19號嘅一二層。另外，重有個「松嶠」牌坊，棟喺親巷巷口。近年，牌坊上「松嶠」二字已經完全剝落；親巷嘅瓷片畫畀人貼曬辦證件嘅廣告，有啲畫重俾人整壞。

## 變遷
大概2001年，萬松園11號舊樓拆咗。

2004年，萬松園酒樓執笠，原地出租畀個體戶經營。就喺同一年，萬松園小學同廣州市雲桂大街小學合併，原廣州市雲桂大街小學作為萬松園小學東校區。

2008年，萬松園11-1號同萬松園11-2號起喺萬松園11號原地，作為廣州市第一批經濟適用房。同一年，萬松園一帶開始整飾。

2011年8月，作為江南中街道辦事處嘅萬松園6-1號，同埋隔離嘅萬松園6-2號同萬松園6-3號鑑定為危房，已經拆咗並計劃重建。江南中街辦事處搬去青鳳大街4-1號。同年底，萬松園小學外牆開始拆。

## 交通
廣州地鐵二號線江南西站E出口

## 睇埋
*萬松里
*親巷
*伍家花園
愛華頓

**愛華頓足球會**（）係一間位於英格蘭西北部利物浦嘅足球會，係其中一支每季都有得打英格蘭超級足球聯賽嘅球會。佢喺1878年成立，係足球聯盟成立嗰陣嘅創立成員，自創立以嚟攞過九次英格蘭頂級聯賽冠軍。佢嘅主場係葛迪遜公園球場。

## 出名球星
* 阿歷山達臣（Niclas Alexandersson）
* 阿倫·波爾（Alan Ball）
* 比亞堤（James Beattie）
* 布隆基斯（Jesper Blomqvist）
* 比歷（Slaven Bilic）
* 奇雲·甘保（Kevin Campbell）
* 東尼·葛地（Tony Cottee）
* 迪斯·甸（Dixie Dean）
* 鄧肯·費格遜（Duncan Ferguson）
* 湯馬士·加維臣（Thomas Gravesen）
* 安迪·格雷（Andy Gray）
* 哥連·夏菲（Colin Harvey）
* 戴夫·赫臣（Dave Hickson）
* T.G.鍾斯（T.G. Jones）
* 侯活·簡度（Howard Kendall）
* 簡察斯基（Andrei Kanchelskis）
* 白賴仁·拉邦尼（Brian Labone）
* 卜·賴斯福特（Bob Latchford）
* 湯美·羅頓（Tommy Lawton）
* 連達洛夫（Tobias Linderoth）
* 連尼加（Gary Lineker）
* 米克·利安斯（Mick Lyons）
* 尼祖·馬田（Nigel Martyn）
* 祖·梅沙（Joe Mercer）
* 戴歷·蒙菲特（Derek Mountfield）
* 基夫·紐頓（Keith Newton）
* 奇雲·列哥夫（Kevin Ratcliffe）
* 拉辛斯基（Tomasz Radzinski）
* 彼得·列特（Peter Reid）
* 朗尼（Wayne Rooney）
* 列治·露斯（Leigh Richmond Roose）
* 祖·萊爾（Joe Royle）
* 特德·薩格（Ted Sagar）
* 格林美·沙柏（Graeme Sharp）
* 奇雲·薛地（Kevin Sheedy）
* 修禾路（Neville Southall）
* 杜利華·史提芬（Trevor Steven）
* 加利·史提芬斯（Gary Stevens）
* 戴夫·屈臣（Dave Watson）
* 雷·威爾遜（Ray Wilson）
* 湯美·胡禮（Tommy Wright）
* 萊·維農（Roy Vernon）
* 阿歷斯·楊格（Alex Young）
2012年死

以下係**2012年死**嘅人：
;12月31號
*楊登魁，台灣影視大亨
;12月12號
*李瑞然，享壽90歲，廣州掃街影相老街坊。
;12月9號
*鄧紹斌，香港「生命鬥士」
;11月25號
*羅陽，中航工業瀋陽飛機工業（集團）有限公司董事長兼總經理、殲15戰鬥機項目負責人，响遼寧號航空母艦突發心臟病送院死咗
;11月22號
*丁光訓主教，中國人民政治協商會議第七屆、八屆、九屆、十屆全國委員會副主席，中國基督教三自愛國運動委員會第三屆、四屆、五屆主席，第六屆、七屆、八屆名譽主席，中國基督教協會第一屆、二屆、三屆會長，第四屆、五屆、六屆名譽會長，金陵協和神學院名譽院長，愛德基金會董事長
;11月21號
*阿治馬卡薩布，2008年孟買連環恐怖襲擊槍手
;11月19號
*饒興，原中央氣象局黨組書記、局長
;11月16號
*丘永材，香港賽車手
;11月15號
*Luis Carreira，葡萄牙賽車手
;11月8號
*李默然，中國話劇、電影演員，主演過《甲午風雲》
*羅冠樵，香港插畫家、《兒童樂園》創辦人
;11月2號
*韓素音，瑞士籍華裔女作家
;10月30號
*徐朝清，《愛情天梯》女主角
;10月24號
*楊曉峯，香港康泰旅行社領隊，喺土耳其殉職
;10月21號
*勞思光，哲學家
;10月19號
*申東靖，臺灣歌手，前組合可米小子成員，原名李水清
;10月15號
*施漢諾‎，柬埔寨王國前國王
;10月13號
*司徒錦源，香港電影電視編劇
;10月7號
*林若，中共廣東省委前書記、省人大常委會前主任
;10月5號
*甘健成，鏞記酒家第二代掌舵人、總經理
;10月4號
*惠天賜，香港演員
;10月1號
*關山，原名關伯威，香港國語電影演員，藝人關之琳老頭
;9月30號
*王忠誠，中國神經外科專家
;9月25號
*安迪威廉斯，美國老牌歌手
;9月16號
*西宮伸一，候任日本駐中國大使
;9月12號
*陶大偉，台灣藝人，陶喆老頭
;9月11號
*史蒂文斯，美國駐利比亞大使
;9月8號
*江偉，中國香港體育協會暨奧林匹克委員會副會長兼香港曲棍球總會永遠榮譽會長
;9月3號
*文鮮明，南韓統一教教主
;8月25號
*岩士唐，美國太空人，第一個人踩上月球
;8月22號
*單國璽，台灣樞機主教
;8月21號
*Mäläs Zenawi Äsräs，埃塞俄比亞總理
;8月20號	
*山本美香，日本戰地記者
;8月19號
*東尼史葛，荷里活電影導演
;8月14號
*周克華，中國大陸公安部A級通緝犯
;8月7號
*施偉賢，前香港立法局主席
;7月27號
*陳萬水，臺灣親民黨主席，宋楚瑜老婆
*司馬華龍（曾順釗），香港演員
;7月24號
*約翰米爾斯，加納總統
;7月22號
*丁關根，中國共產黨第十三屆中央政治局候補委員、中央書記處書記，第十四屆、十五屆中央政治局委員，中央書記處書記
;7月20號
*大炳，臺灣藝人
;7月18號
*拉基哈，敘利亞國防部長
*沙烏卡特，敘利亞副國防部長
*圖爾克馬尼，敘利亞前國防部長
;7月17號
*楊泰芳，中共官員
;7月13號
*潘家錚，中國水利水電工程師
;7月9號
*劉正威，中共官員
;7月8號
*Ernest Borgnine，美國演員
;7月7號
*羅傑瑞，美國漢學家
;6月30號
*羅慧娟，香港電視、電影演員
;6月28號 
*張瑞芳，中國演員
;6月26號
*陳強，中國演員
*Nora Ephron，美國導演同編劇
;6月24號
*谷超豪，中國數學家
*蔡齡齡，香港歌手
;6月16號
*陳廷驊，香港南豐集團創辦人兼主席
;6月13號
*鄭雅律，韓國演員
;6月12號
*奧斯特羅姆，美國政治科學家
;6月6號
*蔣民寬，中共官員
*李旺陽，湖南省邵陽市民運人士
;5月29號
*新藤兼人，日本電影導演
;5月24號
*楊華生，中國滑稽戲泰斗
;5月22號
*胡秀英，香港植物學家
;5月21號
*張德喜，香港病人互助組織聯盟外務副主席
;5月20號
*Robin Gibb，美國樂隊Bee Gees主音歌手
;5月17號
*Donna Summer，美國歌手
;5月16號
*邱永漢，旅日臺灣作家、實業家、經濟評論人
;5月11號
*李子誦，香港《文匯報》前社長
;5月9號
*Vidal Sassoon，英國髮型設計師
;5月
*黃星華，香港特區政府房屋局前局長
;4月19號
*高彥鳴，香港教育局課程發展委員會主席
;4月14號
*摩洛仙尼，意大利乙組聯賽球會利禾奴球員
;4月7號
*Mike Wallace，美國哥倫比亞廣播公司節目《60 Minutes》前主持人
*羅高壽，俄羅斯（駐華）官員
;4月6號
*方勵之，天體物理學
;4月2號
*本煥長老，中國佛教人
*劉曉鋒，香港理工大學電子計算機學系項目助理
;4月1號
*張美瑤，臺灣電影演員
;3月21號
*邵象華，中國金屬學家同冶金工程師
;3月19號
*朱克，香港導演
;3月18號
*圖普五世，湯加王國國王
;3月17號
*，埃及科普特正教會阿頭
*許書標，紅牛始創人
;3月10號
*朱維錚，中國史學家
;3月9號
*龍思良，臺灣畫家、攝影師
;3月8號
*森稔，日本森トラスト株式会社社長
;3月4號
*張桂鳳，中國國家一級演員
;2月25號
*陳之藩，散文作家
;2月18號
*王德衍，中國銀行原黨組書記、董事長、行長
;2月16號
*淡島千景，日本藝人
;2月11號
*Whitney Houston，美國歌手
;2月3號
*Zalman King，美國電影導演
;1月30號
*脫志賢，中華回教博愛社主席，選舉委員會委員
;1月24號
*阮品強，香港政治人
;1月21號
*湯曉丹，中國電影導演
;1月20號
*Etta James，美國藍調歌手
;1月10號
*蘇少棠，香港粵劇演員
;1月8號
*黃苗子，中國書法家、梁愛詩嘅舅父
;1月3號
*鳳飛飛，臺灣歌手
;日期不詳
*簡悅強，香港前行政立法兩局首席非官守議員
柯士甸山道

**柯士甸山道**（；）係香港島太平山山頂最高嘅一條車路，單線雙向行車，上山斜坡路，路段總長度1.7公里。

喺柯士甸山道8號北面有度可以望到灣仔、銅鑼灣同埋北角嘅樓景，包括合和中心、中環廣場同埋維多利亞港東海峽，重有九龍半島尖沙咀同紅磡碼頭海岸，好多遊人喺呢度落車影相。

## 名
路名喺1960年9月1號開始用，嗰日原本嘅山頂道改名為而家嘅舊山頂道同埋柯士甸山道。

## 相

File:Mount Austin near Victoria Gap.jpg |柯士甸山近爐峯峽
File:HK Peak Mt Austin Road pavilion view.JPG|柯士甸山道中段觀景亭見到嘅風景
File:HK Peak Mt Austin Road pavilion 1.JPG|柯士甸山道8號嘅觀景亭


## 參考
柯士甸路

**柯士甸路**（）係香港一條馬路，嚮尖沙咀北面，近柯士甸道、金巴利道、漆咸道南。
燒炭

**燒炭**可以係：

* 燒制木炭或焦炭。
* 燒炭自殺，一種自殺方式。
* 柴油微粒過濾器嘅再生程序，俗稱「燒炭」。
謝瓦爾德納澤

**愛德華·晏布羅斯澤·舍華納澤**（，Eduard Ambrosis dze Shevardnadze；）係格魯吉亞第二任總統。由於喺2003年選舉期間被指舞弊，喺國會議員休會抗議加埋群眾壓力下，佢喺2003年11月23號晚宣布辭職。

## 屋企
佢同老婆喺1951年結婚。佢老婆2004年10月20號過咗身。

## 政治生平
* 1946年：加入蘇聯共產黨
* 1968年至1972年：出任格魯吉亞內政部長、警察將軍
* 1972年：原格魯吉亞共產黨第一書記Vasily Mzhavanadze因為貪污辭職，由佢繼任
* 1985年至1990年：做蘇聯外交部長，當時由戈巴卓夫執政
* 1990年12月：因為反對戈巴卓夫嘅政策而辭職
* 1991年11月：再做蘇聯外交部長，但係一個月之後蘇聯解體，佢同戈巴卓夫一齊辭職
* 1995年11月：以70%選票當選格魯吉亞總統
* 2000年4月：再當選做總統，但係呢次選舉畀好多人話有選舉舞弊嘅跡象
* 2003年11月2號：格魯吉亞國會大選畀人話唔公正，好多地方爆發示威
** 21號當新議會啱啱開始開會時，示威者衝入議會，謝瓦爾德納澤喺保鑣保護下逃離議會。佢宣布進入緊急狀態
** 23號，喺俄羅斯調停下，佢同反對派領袖開會討論局勢。會後佢宣布辭職
** 呢單事幹畀人叫做「玫瑰革命」

## 出面網頁

類:蘇聯政治人
類:外交官
類:格魯吉亞人
類:元首人物
日里諾夫斯基

**日里諾夫斯基**（**Влади́мир Во́льфович Жирино́вский**，）係俄羅斯政治人，俄羅斯自由民主黨創始人、主席，俄羅斯國家杜馬副主席。佢以極端民族主義嘅主張見稱，其他國一般都認為佢係現代俄羅斯極權主義同軍國主義嘅代表。

日里諾夫斯基喺哈薩克阿拉木圖出世，早年喺國立莫斯科大學亞非研究所就讀，主修土耳其研究。

1990年佢成立俄羅斯自由民主黨。1991年俄羅斯第一次總統選舉，佢攞到600幾萬張選票，得票率7.81%，排名第三。
切爾諾梅爾金

**切爾諾梅爾金**（**Ви́ктор Степа́нович Черномы́рдин**，）係俄羅斯政治人，做過俄羅斯總理。

## 政治生平
* 1992年5月做俄羅斯副總理
* 1992年12月做俄羅斯總理、安全會議常務委員。1996年8月10號再當選總理
* 1998年3月23號被免去總理職務，5月26號被免去安全會議常務委員職務
* 1998年8月23號畀葉利欽總統任命做代總理，9月11號被免職
* 2001年5月10號畀普京總統任命做俄羅斯駐烏克蘭大使，同時兼任俄烏經貿關係發展委員會總統特別代表。期間俄烏關係得到突破。俄烏總統4年內會晤近40次，兩國唔單止解決咗邊界問題，經濟合作水平都屢創新高
伍秉鑑

**伍秉鑑**（；；）又名**敦元**（），字**成之**（），號**平湖**（），商名**浩官**（），祖籍中國福建，係清朝中葉富商，廣州十三行怡和行嘅行主。2007年4月初被亞洲華爾街日報選為「近千年世界最富有五十人」裏面六位華人富豪之一。

## 生平
佢老頭伍國瑩曾經喺潘振承屋企擔任帳房，後來經營怡和行，畀外商稱為「浩官」。1801年，伍秉鑑接手怡和行，識得籠絡其他行商，1811年，伍秉鑑擔任英國公司羽紗銷售代理人，佢將利潤按比例分畀全體行商，長期擔任十三行公行嘅總商。伍秉鑑識得同洋人建立良好嘅情感，伍秉鑑重係英國東印度公司最大嘅債權人，被認為係當時嘅中國首富，財產有2600萬銀元。美國商人亨德喺《廣州番鬼錄》度講：「伍浩官究竟有幾多錢，係大家成日討論嘅話題。」；「1834年，有一次，浩官對佢自己嘅各種田產、房屋、店舖、銀號同埋運往英美嘅貨物等財產估計咗一下，有大概2600萬元。」嘉慶末年至道光初年，伍秉鑑包庇外商走私鴉片，畀林則徐話過好多次。1817年，一架由怡和行擔保嘅美國商船被官府查獲走私鴉片，伍秉鑑被迫交出罰銀16萬兩。林則徐封鎖商館，斷絕糧、水等供應，伍秉鑑暗中供應畀外國人食品同飲用水。1840年6月，第一次鴉片戰爭爆發嗰陣，伍秉鑑同其他行商積極募捐，出資修建堡壘、建造戰船。戰後，曾獨自承擔南京條約中外債300萬中嘅100萬，朝廷恩賜三品頂戴。同年喺廣州伍家花園病逝，譚瑩寫碑文話：「庭榜玉詔，帝稱忠義之家；臣本布衣，身系興亡之局。」佢死咗之後，佢嘅第四個仔伍受昌接手家業。

## 參考
*
*
* ISBN
史坦尼斯拉夫斯基

**史坦尼斯拉夫斯基**（，原名**阿列克塞耶夫**，）係俄國戲劇同表演理論家。代表作有《Работа актера над собой》（《演員嘅自我修養》）。

## 出面網頁

類:俄羅斯帝國人
類:蘇聯人
冥王星嘅衞星

冥王星擁有5粒已知嘅自然衞星。冥衞一係最大嘅一粒，佢同冥王星嘅相對大細比太陽系其他已經知道嘅行星或者矮行星都重要大。相比之下，冥衞二、冥衞三、冥衞四同冥衞五嘅體積就細好多啦。

冥王星嘅衞星有五粒，下面係衛星嘅名：
* 冥衞一 卡戎（Charon）
* 冥衞二 尼克斯（Nix）
* 冥衞三 許德拉（Hydra）
* 冥衞四 科伯羅司（Kerberos）
* 冥衞五 冥河（Styx）

## 基本參數
久加諾夫

**久加諾夫**（俄文：，）係俄羅斯政治人。

蘇聯解體之後，久加諾夫幫手組建俄羅斯聯邦共產黨（俄共），1993年開始做中央執行委員會主席。

1996年俄羅斯總統選舉，久加諾夫以好小距離輸咗畀葉利欽，1999年俄羅斯國家杜馬選舉俄共又失咗好多議席，自此俄共開始衰落。2000年俄羅斯總統選舉久加諾夫大敗畀普京，2004年久加諾夫重冇參選，但係佢表示會喺2008年捲土重來，但係最後都係慘敗畀普京支持嘅梅德韋傑夫。到2012年，久加諾夫再一次喺總統選舉得票排第二，阻止唔到普京再上台。
朱健

**朱健**（）係澳門法官。

## 生平
朱健喺1969年3月30號喺中國大陸出世，1974年去咗澳門定居；1986年喺濠江中學畢業，第二年去咗葡萄牙升學，喺里斯本大學文學院讀「葡萄牙語言及文化」課程，兩年後考入葡萄牙天主教大學法學院法律系，1994年畢業；之後返澳門，喺澳門大學讀法學碩士。

朱健喺1996年10月2號開始做澳門第一審法院法官，成為澳門史上第一位中國籍法官；1999年12月20號澳門特別行政區成立，朱健被委任為澳門終審法院法官。喺呢段期間，處理過2000年澳門大賽車衝出賽道意外賠償上訴案、尹國駒上訴案同埋歐文龍貪污案等等。

2011年8月26號，朱健放假同屋企人去台山自駕遊，期間因為爆軚而失控撞埋路邊，朱健傷及腦幹而昏迷，9月初轉到廣州繼續醫。11月11號，終審法院健康檢查委員會認為朱健「長期絕對無擔任公共職務能力」，法官委員會宣告朱健一定要強制離職退休。11月22號凌晨2點45分，朱健救治無效不治，終年42歲，遺體喺27號送返澳門治喪。
王偉 (香港)

**王偉**（英文名：Wong Wai、本名**王永偉**，）係香港已故男演員。

## 生平
王偉1963年由阿爸嘅朋友介紹加入演藝圈；1971年投身電視圈，加入亞洲電視，1989年約滿亞洲電視之後轉投無綫電視；2002年約滿無綫電視之後退休，移居加拿大多倫多。到2011年11月15號，王偉因胃癌死咗、終年70歲，消息由佢個囡喺12月6號透過微博透露。

王偉1971年結婚，老婆係1970年代時裝模特兒何夢娜，有兩仔一女，大仔王從奕，二囡王從希參加過2003年度香港小姐競選。

## 攷

偉
徐華鳳

**徐華鳳**（**Mary Hsu**，）係臺灣藝人，以性感形象最為引人注目。身高167厘米，體重48公斤。

徐華鳳祖籍江蘇吳縣，國立藝術學院（家下國立台北藝術大學）舞蹈系畢業。1989年攞到「佳樂中國小姐」比賽季軍，喺臺灣電視劇《流星花園》同《流星花園II》飾演道明莊。

徐華鳳嘅老公係湯偉時（2009年－2011年）。

2008年1月徐華鳳查到患胃癌三期，要緊急做全胃切除手術。2011年12月1號，徐華鳳因為癌細胞擴散，緊急入院治療。6號因為器官衰竭喺台中榮民總醫院病逝，享年41歲。

## 出面網頁

*

類:臺灣女演員

類:祖籍江蘇
非洲雞

**非洲雞**係澳門一種地道嘢食，係由葡萄牙人由非洲莫桑比克（有人話安哥拉）傳入澳門，經廚師改良，成為澳門出名非洲雞。

## 用料
*雞肉
*蒜頭
*辣椒
*生油
*薯仔
*鹽
*胡椒粉
*紅辣椒
*椰絲
*番茄醬
*花生醬

## 製法
焗爐焗熟，加辣椒，椰絲伴碟，點沙律挾麪包食。
壯族

**壯族**（壯讀撞，；壯話：**Bouxcuengh**；中國標準羅馬字：**Zhuang**，字母代碼：**ZH**，數字代碼：**08**），原稱（僮讀撞），係中國第二大民族。有大概16,187,163壯人（2000年統計）響中國境內。主要聚居響中國廣西壯族自治區，有大約14,207,143壯人。其次係雲南，有大約1,144,021壯人。其他散居響中國西南、中南同埋東南省份；國外東南亞嗰邊，壯族重有唔少人響越南、泰國、緬甸呢啲國家。散居於唔同地區嘅壯人，有唔同嘅自稱，包括**布土**、**布壯**、**布依**、**布央**、**布儂**、**布岱**。地區唔同，服飾亦都唔同，會用服飾顏色加個「壯」字來稱呼，好似：「黑衣壯」。

## 語言
壯族有自己嘅語言，稱壯語，屬於侗臺語族臺語支（壯傣語支）。而家壯族聚居嘅鄉村地區同部分城鎮仍普遍使用。壯族重有自己嘅古文字，稱方塊壯字。佢至今仍然喺壯族地區嘅民間流行。

## 文化

「布洛陀」係壯族先民口頭文學中嘅神話人物，係創世神。布洛陀係中國非物質文化遺產名錄之一，「布」喺壯語中係威望嘅老人，「洛」係識得，「陀」係好多創造嘅意思。

壯人嘅歌文化係壯族最大嘅特點，喺一啲地方，唔識唱山歌嘅姑娘甚至會揾唔到對象。老電影《劉三姐》最為出名。

壯族特色織物係壯錦。壯族傳統服飾尚青黑，男裝對襟，女裝右衽。婦女嘅上衫衫領、袖口、襟邊都繡有彩色花邊，條褲黑色寬肥，戴花紋圖案嘅頭巾。

## 名人

* 儂智高（民族英雄）
* 冼夫人（歷史上第一位巾幗英雄）
* 瓦氏夫人（抗倭英雄）
* 韋拔群（中國現代農民運動領袖）
* 黃現璠（中國現代民族學奠基人）
* 李寧（體操王子，企業家）
* 韋唯（歌唱家）

## 攷
番茄醬

**番茄醬**，又叫**茄汁**（英文：**ketchup**），係由成熟番茄整成嘅醬汁、成日用嚟調味整西餐快餐咁。而家一支支嘅番茄醬用料係番茄、醋、糖、食鹽、丁香，肉桂、洋蔥、芹菜咁整成。

## 其它用途
*拍戲當假血用

## 睇埋
*番茄膏
*拿坡里汁
廚師

**廚師**，又叫**候鑊**、**廚房佬**，係一種喺廚房負責煮嘢食嘅職業，一般係指對烹飪有高度熟練掌握嘅人，熟悉各個方面嘅食物製作方法。主要工作地點通常喺做生意嘅食肆，亦有啲喺學校、宿舍、醫院、老人院等專門負責煮食嘅廚師，另外有屋企嘅私人廚師。

廚師以前多數由學徒制出身，而家都有烹飪學校考試畢業，保證入職標準同埋小心食品安全。

## 名廚
*楊貫一
*陳東
*鍾錦
*周中

## 其他

*雜工
*洗碗
*食家
*企堂
古巨蜥

**古巨蜥**（學名：又名**巨齒蜥**）係一種絕咗種嘅巨蜥。佢哋喺更新世嘅南澳洲生存，約莫喺4萬年前消失。最早到嘅澳洲原居民可能同佢哋一齊生活過。

## 攷
古巨龜

**古巨龜**（學名：，又名**帝龜**、**古海龜**、**恐龜**、**擬龜**或**祖龜**）係一屬絕咗種嘅海龜，亦係史上最大嘅海龜。佢哋同家下嘅稜皮龜相似，都係喺大海入面生活嘅龜。

最大嘅古巨龜化石係喺1970年代喺南達科他州皮耳頁岩發現，長度超過4.1米（13.5呎），鰭狀肢之間距離闊4.9米（16呎），估計係屬於7,000萬年前嘅白堊紀，當時北美洲中央係由一層比較淺嘅海（西部內陸海道）覆蓋住。古巨龜嘅重量估計超過2,200公斤。
堅 (經歷司)

**堅** （William Caine；，全名音譯**威廉 堅**），係香港開埠官員。因爲香港草創之初，制度尚未完備，堅一身多職。計有軍官、裁判官、差役總長、監獄總長，亦係接手經歷司，亦一度做署理港督，歷時18年。香港島半山嘅堅道同堅巷，就以佢爲名。

堅當時係芸芸英人之中，最爲在港唐人悉知。

## 生平
堅1798年喺英倫出世，幼年帶去印度，喺軍隊大，初時負責執頭執尾。1859年退休去英國，1871年死。

## 職
堅入英軍，本來係第卌一團嘅人，卌一團係步兵團，期時駐印度一帶。佢職至今日叫嘅上尉。1833年10月27號，佢同派禮士（Richard Price）對掉，轉咗去廿六團。第廿六團，同係步兵團，亦名金馬倫（Cameronian），期時亦駐印度。喺鴉片戰爭之時，個團派咗去同大清打仗，而堅其時係一團之首，之後移到香港。

1839年，大英同大清開始鴉片戰爭。英軍佔領舟山。堅上任做，今日叫嘅首席裁判官（Chief Magistrate），有如大清縣長。

1841年1月26號，英國人按穿鼻草約登陸香港島之水坑口，當時大清同英國都未有確認，直至1842年《江寧條約》始定。之不過英國人照開埠，籌組政府，當時香港之首係義律，因爲堅喺有舟山經驗，識治理唐人，就係理想人選。堅答應留港上任。1841年4月30號，佢任爲香港政府首位裁判官，三年後，1844年，立香港差役。有犯人就要有監獄，佢立監獄，又係監獄之長。

1846年，堅升至經歷司，兼任核數司，成香港總督副手。一八五四年，就只做經歷司。一八五九年九月，堅離任，經歷司之位，由前港督爹核士之姨甥，麥接手。

軍隊方面，1851年11月11號，其軍階由今日叫嘅少校，升做今日叫嘅中校，半薪，仍然唔屬任何軍團。

堅長年留喺香港，比英廷任命嘅香港總督重要耐。除咗開埠之首，英國駐華商務大臣義律之外，亦事首幾任總督，計有砵甸乍、爹核士、般含、寶寧、羅士敏。1859年5月寶寧離任，不在港，堅就做署理香港總督，總理香港事宜，直至1859年9月，羅士敏接任港督。1859年9月28號，堅退休。

堅集司法同行政於一身，所以得罪佢無好結果。泰倫（William Tarrant）係當時香港公務員，其人正直，向上司舉報，堅嘅買辨，以堅之名貪污，結果無得做公務員。佢不服，搞《華友西報》，時時批評堅不是，到最後，喺堅退休離港前一日，爆佢大鑊。結果堅延遲離港告佢，賣起所有狀師，等佢自己出庭答辯，因而下囚同罰款。

## 註

類:前香港政府官員
堅

**堅**喺粵語係「硬」或「真」噉解。重可以係：

## 人姓
* 威廉堅（William Caine），香港開埠官員
* 占士堅（James Caan），美國演員，參演過電影《教父》等
## 人名
* 孫堅，東漢軍人、政治人
* 石堅，原名石榮璋，香港粵語片演員
* 羅堅，香港音樂監製
* 平井堅，日本創作歌手
球 (搞清楚)

**球**通常指運動用品「波」，亦可能指：
* 球 (幾何)：幾何學上嘅形狀。
* 百萬：多數用喺錢銀方面嘅單位；「一球」即係一百萬。
## 睇埋
*波 (搞清楚)
保拉費南德茲

**保拉費南德茲**（**Paula Fernandes**，）係巴西鄉村音樂女創作歌手、結他歌手。

## 出面網頁
* 官方網站
史丹頓 (聖公會)

**史丹頓**（Vincent John Stanton；），連銜頭**史丹頓牧師**（The Reverend Vincent John Stanton） 係英國聖公會喺香港會長，係香港聖公會首任阿頭，由英國域多利女皇任命，期時爲一八四三年四月十九號。佢喺香港聖公會開山祖，亦係創辦聖保羅書院同聖約翰座堂。

## 註
羅賓奴

**羅賓奴**（；；），原名叫（），係巴西前足球員，司職前鋒同翼鋒，家下因為2013年衰老強（喺意大利米蘭輪姦一名年輕阿爾巴尼亞女子），2024年3月開始要喺巴西坐9年監。

## 註

## 出面網頁

類:明尼路球員
中國共產黨第一次全國代表大會

**中國共產黨第一次全國代表大會**於1921年7月23號到7月30號同8月2號响上海同嘉興舉行。大會嘅召開宣告咗中國共產黨嘅正式成立。

## 與會人員
1921年6月3號，共產國際代表、荷蘭人馬林到咗上海，提議各地共產主義小組派代表到上海召開全國代表大會。各地共產主義小組推選咗12名代表出席大會：上海代表李達、李漢俊；北京代表：張國燾、劉仁靜；長沙代表：毛澤東、何叔衡；武漢代表：董必武、陳潭秋；濟南代表：王盡美、鄧恩銘；廣州代表：陳公博；日本留學生代表：周佛海；另外陳獨秀又指派代表包惠僧帶咗佢嘅信件，其中包括四點意見：「一曰培植黨員；二曰民權主義之指導；三曰紀律；四曰慎重進行征服群眾政權問題。」佢哋代表全國57名黨員。呢13名代表嘅身份都係記者、學生或教師。但係喺全國有重要影響嘅「南陳北李」陳獨秀、李大釗都因事冇參加會議。陳獨秀嗰時喺廣州，而李大釗6月3號到新華門總統府請願期間，被刺刀拮傷頭。陳獨秀考慮到陳公博啱啱結婚，等佢順便到上海玩。當時响法辦嘅旅歐共產主義小組冇同國內取得聯繫，亦冇派出代表參加會議。共產國際代表馬林同共產國際遠東局書記處兼赤色職工國際代表尼克爾斯基（，又譯尼科爾斯基、李克爾斯基）亦參加會議。

## 會議過程
7月23號晚，會議召開，地點位於上海法租界貝勒路樹德里3號（後改為望志路106號，而家黃埔區興業路76號）嘅一座石庫門房屋，係一大代表李漢俊阿哥李書城嘅寓所。

大會由張國燾主持，毛澤東、周佛海擔任會議記錄。

7月30號晚，大會會場遭到法租界巡捕房嘅搜查，喺上海代表李達嘅夫人王會悟建議下，去浙江嘉興南湖繼續會議。於是各代表响8月2號前往南湖，响煙雨樓前租咗一艘絲網船，假扮遊湖嘅客人，舉行咗最後一日嘅會議。馬林同陳公博未去南湖。

## 會議成果
大會通過咗中國共產黨嘅綱領，規定咗黨嘅奮鬥目標、民主集中制嘅組織原則同黨嘅紀律，通過咗當前實際工作嘅決議，確定咗黨成立後嘅中心任務。

大會選舉咗中國共產黨中央局委員：陳獨秀、張國燾、李達，稱為「三人團」。陳獨秀擔任書記，張國燾擔任組織主任，李達擔任宣傳主任，主編《共產黨》月刊。

## 影響
中共普遍嘅觀點認為，「一大」嘅召開宣告咗中國共產黨嘅正式成立；但係共產國際通常認為中國共產黨嘅成立時間係1920年8月。

## 今日會址

中共一大會址位於上海市黃陂南路347號，新天地附近。1952年9月會址復修，成立紀念館對外開放，1961年被國務院列為第一批全國重點文物保護單位。

## 文藝作品
### 電影
* 《開天辟地》（1991）
* 《建黨偉業》（2011）

### 電視劇
* 《開天辟地》（2011）
* 《中國1921》（2011）
M&S

**M&S**可以係：
* M同S兩個拉丁字母
* 馬莎百貨（Marks & Spencer），英國一間上市百貨公司
S&M

**S&M**可以係：
* S同M兩個拉丁字母
* 施虐同受虐（Sadism and masochism），又叫性虐待
漢學

**漢學**（又叫做**海外漢學**）係指中國以外嘅學者研究中國嘢嘅一門學科。包括中國語言、文學、藝術、歷史同習俗嘅研究。海外無論邊個國大學嘅漢學系，第一個任務就係教漢語。

## 簡史
最早從事漢學研究嘅國係日本。之後喺16世紀末嘅西方興起。經歷咗確立期、發展期，到20世紀逐步進入繁榮期。

## 漢學家
漢學家係專門從事漢學研究領域嘅專家，一般特指國外研究漢學嘅學者。各國出名嘅漢學家有：
*愛德華·沙畹
*伯希和
*白鳥庫吉
*和田清
*加藤繁
*內藤湖南
*桑原騭藏
*費正清

## 參考資料

## 外部連結
* 漢學是什麼
*  中国海外汉学研究中心
壯學

**壯學**係專門研究壯族同埋佢嘅政治、經濟、文化等嘅學科。呢個係一個好全面嘅學科系統，包咗壯族嘅歷史、社會、經濟同文化。文化係壯學研究嘅核心內容，涵蓋咗語言文字、文學藝術、宗教信仰、節慶、服飾、飲食同埋民間工藝等。簡單啲講，「壯學」旨在通過多學科嘅交叉研究，全面而系統咁闡釋壯族文化嘅內涵同特徵，揭示佢嘅發展規律，並保護同埋傳承壯族嘅文化遺產。同時，壯學亦促進壯族同埋中國其他民族嘅交流同理解，為民族地區嘅社會發展同埋文化建設提供理論依據。「壯學」嘅發展對於理解中國嘅民族多樣性、促進民族團結同埋文化交流都有重要意義。佢唔單止係一個學術研究領域，仲係連接壯族傳統同現代發展嘅重要橋樑。。

## 簡史
壯學喺1950年代誕生，由中國好有名嘅歷史學家兼民族學家黃現璠創立。不過，對壯族嘅研究，最早可以追溯到19世紀嗰啲西方傳教士。但係壯學要到二十世紀先發展成為一門民族學嘅學科。佢起源於廣西壯族自治區，之後再傳播到其他地方同國家。經歷咗確立期、發展期同埋繁榮期三個階段後，壯學而家已經成為一門舉世矚目嘅國際性學科，研究領域正不斷擴大。而今中國有幾十間壯學研究機構，幾百個專家學者都喺度努力研究呢個領域。

## 環球壯學概況
;美國
*以美國太平洋大學亞洲研究中心主任巴羅（Jeffrey Barlow）教授為首嘅學者。佢嘅代表作係《The Zhuang: A Longitudinal Study of Their History and Their Culture》（《壯族：歷史與文化嘅縱向研究》）呢本書。

;日本
*以冢田誠之、松本光太郎佢哋為首嘅學者。

;澳洲
*以澳洲墨爾本大學教授賀大衛（David Holm）為首嘅學者。佢嘅代表作係《殺牛祭祖宗》同《招魂》。

## 註

## 參攷
* 何謂壯學

## 出面網頁
* 廣西民族大學壯學研究中心
* 廣西師範大學壯學研究所
* 廣西壯學學會
波姬小絲

**波姬小絲**（**Brooke Shields**，）係一美國電影演員、模特兒。12歲出道，以《雛妓》（*Pretty Baby*，1978年）之中雛妓角色大受好評，一炮而紅。

類:美國女模特兒
堅巷

**堅巷**（**Caine Lane**）係香港一巷，喺香港島上環。巷成勾形，橫纏上山。佢由普慶坊同居賢坊交界處，上到樓梯街近堅道一頭。車只可行到一半再上，就太窄過唔到。佢東北望山下，西南望山上。山下一方，有堅巷花園同香港醫學博物館，山上一方係堅道。因爲堅道有公共巴士到，堅巷去香港醫學博物館嘅捷徑。

朝早唔少人去做晨運、跑步，日頭遊客觀光，夜晚開派對，因為都近住中環SOHO區，唔少西人識呢度。

## 名
香港開埠時，經歷司堅有馬路叫堅道，堅道喺上環支條窄巷落山，因而叫堅巷。

## 註

## 附近
*堅道花園
*合一堂
*西摩道
*般咸道
*醫院道
*卜公花園

## 相

File:HK Sheung Wan 堅巷花園 Caine Lane Garden Mar-2011.JPG|堅巷花園（一角）
File:HK Sheung Wan 堅巷 Caine Lane roof Hong Kong Museum of Medical Sciences 香港醫學博物館 HKMMS Mar-2011.JPG |堅巷望香港醫學博物館（屋頂），同埋附近花園
奶泡咖啡

**奶泡咖啡**又叫**泡沫咖啡**（意大利文：**Cappuccino**）係一種意大利咖啡，用特濃咖啡、牛奶同埋牛奶泡溝埋而成。
堅道

**堅道**（通常讀堅島；）係香港一條馬路，喺香港島半山區，橫過中環南面半山腰。

堅道東面連接上亞厘畢道、亞畢諾道同埋己連拿利交界香港動植物公園，西面連接般咸道、醫院道同埋西摩道交界合一堂。中環至半山自動扶梯系統路經堅道。

## 名
堅道來自官員名，佢就係堅（），係香港開埠最重要官員，由裁判官到經歴司，有如副總督。當時佢亦住喺呢度。堅道對下，亦有域多利監獄。

## 附近
* 香港動植物公園
* 香港聖母無原罪主教座堂
* 明愛專業及成人教育中心（堅道）
* 嘉諾撒聖心學校
* 香港明愛總部
* 嘉諾撒聖心商學書院
* 高主教書院
* 嘉諾撒仁愛女修會教堂
* 中環至半山自動扶梯系統
* 香港浸信教會
* 卑利街行人天橋
* 香港聖瑪加利女書院
* 堅道公園
* 堅道合一堂香港堂
* 堅巷

## 參考
恆香老餅家

**恆香老餅家**（）係香港一間唐人餅店，總店嚮新界元朗區元朗大馬路，賣老婆餅、小鳳餅、嫁女餅同埋月餅出名。

## 參考
*U Magazine 62期，別冊

## 出面網頁
*出色設計策略，讓品牌叫好又賣座，貿發網 tdctrade.com
*恆香老餅家，openrice.com
*恒香老餅家內訌 董事互告《文匯報》
*股權紛爭 恒香品味一族各入稟《新報》
*恒香第二代股東互告《明報》
芝華華州

**芝華華州**（；萬國音標：/t͡ʃiˈwawa/）係墨西哥面積最大嘅州，佔全國面積八分之一。渠喺墨西哥西北內陸，北靠美國新墨西哥州同德薩斯州，首府係芝華華市。
芝華華市

**芝華華市**係墨西哥一城市、芝華華州首府所在地。2007年總人口825,327。經濟以礦業、輕工業等為主。

芝華華市1709年正式設城。1846年到1848年嘅美墨戰爭之中兩度畀美國佔領。

類:芝華華州
冊封

**冊封**係指中國皇帝同附近各國君主結成名義上君臣關係，響舊時中華文化圈入面嘅一種外交體制。

被中國冊封嘅國叫冊封國，需要向中國朝貢，又要用中國年號、曆法（正朔）。中國可以命令冊封國出兵，而冊封國俾人打時都可以向中國請求增援。
年號

**年號**係紀年用嘅名號，起源於中國，一度流行於中華文化圈，而家得返日本依然保留由皇帝（天皇）定年號嘅習慣。另外中華民國用緊嘅民國紀元；朝鮮民主主義人民共和國用緊嘅主體曆，兩個都近似年號。

## 睇埋
*日本年號
重力加速度

**重力加速度**係一樣嘢喺受到重力嘅作用下所具有嘅加速度。假設一個質量係 m\, 嘅質點同埋一個質量係 M\, 嘅均勻球體嘅距離係 r\, 嘅時候，質量所受到嘅重力大細係：
: F=G\frac{Mm}{r^2}

其中 G \, 係萬有引力常數。根據牛頓第二定律可以知道：
: F=ma_g \,

而家得到重力加速度係：
: a_g=G\frac{M}{r^2}

## 地球表面嘅重力加速度
喺地球表面附近，一個質點嘅自由落體加速度g\,同埋佢嘅重力加速度a\,稍為有啲唔同，一個質點嘅重量mg\,同埋佢所受嘅重力（即係地球萬有引力）都有唔同，原因係地球識得自轉。如果考慮到地球嘅自轉，咁樣：
: mg=ma-mw^2R \,

呢度嘅mg \,係測量出嚟嘅重量，ma \,係重力嘅大細，重有w^2R \,係向心力加速度。可以得到：
: g=a-w^2R \,

以上式子中嘅減法係矢量相減。自由落體加速度實際上係細過重力加速度嘅，方向亦都有啲區別，喺赤道上喺相差最多㗎啦，但係由於地球半徑同埋自轉週期嘅關係，兩者大約淨係相差0.034m/s^2 \,，因此喺日常計數嘅時候，重量同埋重力之間嘅差異可以唔理。

地球表面附近嘅所有物體下降嗰時嘅加速度係介乎9.78m/s^2 \,同埋9.83m/s^2 \,之間，差別取決於緯度等等嘅因素（赤道嘅加速度最細，南、北極最大），國際訂落嚟嘅標準重力加速度係9.80665m/s^2 \,  (32.1740486ft/s^2 \,)（通常用9.81m/s^2 \,、9.8m/s^2 \,或者10m/s^2 \,嚟計數）。

## 睇埋
* 牛頓運動定律
斑鵰鴞

**斑鵰鴞**（**Bubo africanus**）係一種中型嘅貓頭鷹，亦係鵰鴞之中最細嘅一種。佢嘅高度大約有45厘米，體重大約1至1.8磅。對翼伸展時長1至1.4米。眼黃，羽毛一般以灰色為主。

## 睇埋
* 南非鳥類

## 出面網頁
* Spotted Eagle-Owl (Bubo africanus)
* Image  of Spotted Eagle-Owl
* Spotted Eagle-Owl
* Spotted Eagle-Owl videos, photos & sounds on the Internet Bird Collection
* Spotted Eagle-Owl webcam located in George, Garden Route, South Africa (Bubo africanus)
禁煙

**禁煙**即係唔准食煙，唔准人喺工作間同埋公眾地方食煙，為咗避免啲人吸入二手煙。

## 各種禁煙手段

*罰款
*巴士禁煙
*公園禁煙
*解僱煙民
*禁煙商廣告
*高煙價
*強制戒煙
*反煙宣傳
*室外禁煙

## 睇埋
* 打邊爐
* 《志明與春嬌》
天字碼頭

**天字碼頭**（）係廣州一個客運碼頭，喺越秀區沿江中路同北京路交界。有過江渡輪往來於河南嘅紡織碼頭，兼有水上巴士服務提供。而今除咗用來渡江，最主要嘅用途係觀光；珠江夜遊嘅船隻大多由呢度啓航。

## 歷史
天字碼頭嚮大清雍正年間（1723年－1735年）出現，當時專為迎送官員開設，而家係廣州史上最老嘅碼頭。附近有個接官亭，而家嚮北京路南邊嘅一條巷。1839年林則徐到廣東禁煙係由呢度上岸，孫中山都係由呢度坐船着草去香港。

2014年11月4號，廣州水上巴士公司就將之前嘅S2線同S11線合併咗，改成從芳村去到廣州塔嗰邊。究竟點解，係因為呢兩條路線重疊咗。

## 航綫

## 附近嘅建築、景區同設施
* 北京路地鐵站
* 海珠廣場
* 海珠橋

## 註
八桂學派

**八桂學派**係中國第一個民族學派，喺八桂（而家廣西壯族自治區）地區起源同發展，代表人物都係喺八桂地區活動嘅民族學者，所以叫「八桂學派」。佢嘅創始人係八桂最負盛名嘅歷史學家同民族學家黃現璠。

八桂學派嘅發展史同壯史息息相關。而歷史可以追到二十世紀四十年代尾嘅時候，伴隨住對壯族研究嘅興起，八桂學派就開始形成。由嗰陣時開始，佢嘅發展就持續不斷咁有細幅度嘅進展，直到二十世紀八十年代初嘅時候，因為同新嘅壯學發展相作用而加速發展，直至今日。呢個學派以壯學為研究對象，主張中華各民族文化一律平等。

學派嘅主要學說有「倡導民族平等」、「倡導文化平等」、「倡導理論與實際結合」同「反對規律至上論」。佢嘅治學特點有「重視開拓創新」、「重視田野調查」同「本土化多樣研究法」。

## 代表人物
*黃現璠（1899－1982），喺廣西壯族自治區扶綏縣出世。係中國現代民族學奠基人之一，八桂學派嘅創始人。
*黃增慶（1918－？），喺廣西壯族自治區武鳴縣出世。係廣西第一位考古研究員，黃現璠嘅學生。
*羅家安，喺廣西壯族自治區德保縣出世。係著名壯族中醫。
*班秀文（1920－），喺廣西壯族自治區隆安縣出世。係國醫大師。
*藍鴻恩（1924－1995），喺廣西壯族自治區馬山縣出世。係中國民間文學研究會副主席。
*李幹芬，喺廣西壯族自治區扶綏縣出世。係廣西民族研究所研究員，黃現璠嘅學生。
*蔣廷瑜（1939－），喺廣西壯族自治區興安縣出世。係中國古代銅鼓研究會理事長。
*覃乃昌（1947－2010），喺廣西壯族自治區宜州市出世。係中國民族學學會副會長，黃現璠嘅弟子。

## 註

## 出面網頁
* 试论中国民族学的八桂学派
李山海

**李山海**（，），字**汝受**、號**鵝溪**、**終南睡翁**、竹皮翁、枾村居士、諡號**文忠**，係大朝鮮國中期文臣、政治人、儒學者、畵家、性理學思想家。東人黨黨員、北人黨嘅首任黨首。係李氏朝鮮前期嘅四六臣嘅一人李塏嘅從4代孫、土亭秘訣嘅著者土亭 李之函嘅姪子。

他係名'山海'之父李之蕃嘅大靑使臣北京行中夢見山海關后取作名。

## 生涯
1561年科舉及第、1575年東人黨嘅昌黨參加嘅1591年東人黨嘅南北人黨分黨東人黨嘅他係北人昌黨、任首任黨首。

累次弘文館, 藝文館官職歷 1580年 兵曹參判、刑曹判書、吏曹判書等歷官至弘文館藝文館大提學。

1590年到1591年，1592年，1600年到1602年再做領議政（李氏朝鮮的首相）歷。

## 著作
* 鵝溪集
* 鵝溪遺稿
### 作品
* 梅月堂集序文 
* 精忠錄序文
* 諺文解小學嘅拔文 
* 趙靜庵光祖墓碑銘
* 李彦迪墓碑銘
* 李彦迪神道碑銘 
* 宣宗昭慶大王墓誌文 
* 盧珝神道碑銘
* 李穉墓碑銘
* 處士崔櫟墓碑銘 
* 任國老墓誌銘 
* 任蒙正墓誌銘 
* 山水墨圖

## 參考

## 出面網頁
* http://www.tvb.com/tvb_drama/drama/jewel_in_the_palace/history/index.html
* 李山海
* 李山海:Daum

類:大朝鮮國政治人

類:大朝鮮國畫家
類:大朝鮮國作家
類:大朝鮮國詩人
紅酒

**紅酒**，又叫**紅葡萄酒**，係一種紅色嘅葡萄酒，由連皮提子釀成。

## 睇埋
*白酒
*木桶
*酒塞
嶺南學派

**嶺南學派**，又叫做**江門學派**，係明代理學嘅新學派，喺明朝中晚期形成，佢嘅始創者係嶺南最負盛名嘅理學家同詩人陳獻章。呢個學派以自然為宗，提倡「學貴自得」同「學貴知疑」，講究「獨立思考」，反對「人云亦云」。陳獻章話：「學貴知疑，小疑則小進，大疑則大進，疑者覺悟之機也」。呢啲主張，代表住一種革新精神，而家仍然閃爍住一代心學宗師嘅智慧光芒。

而家陳獻章嘅思想著作收錄咗喺《陳獻章集》入面。

## 學派創始人
陳獻章（1428年－1500年），字公甫，號石齋，廣東廣州府新會會城都會鄉人，後移居江門白沙鄉，人稱「白沙先生」。明代著名嘅思想家。佢話「自得者，不累於外物，不累於耳目，不累於造次顛沛。鳶飛魚躍，其機在我」，悟出「學貴自得」嘅至聖之功同「學貴知疑」嘅研究途徑，卒之打破咗自程朱以後「聖賢久寂寞，六籍無光輝」嘅現狀，創立咗中國明代嘅新學派——嶺南學派。

## 代表人物
*賀欽（1437年－1510年），字克恭，別號醫閭，喺遼東義州衛出世。陳獻章嘅弟子。
*林光（1439年－1519年），字緝熙，號南川，喺東莞茶山鎮林屋出世。陳獻章嘅弟子。
*李承箕（1452年－1505年），字世卿，號大崖居士。陳獻章嘅弟子。
*梁儲（1453年－1527年），字叔厚，又字藏用，號厚齋，喺廣東順德石墾出世。明朝內閣首輔。
*林廷瓛（1454年－？），字公器，號南峰，明代吳川縣吳陽鎮霞街村人。明代進士。陳獻章嘅弟子。
*張詡（1455年－1514年），字廷實，號東所，南海（而家廣東省南海縣）人，明朝學者。陳獻章嘅弟子，係追隨白沙先生最耐嘅學生。
*湛若水（1466年－1560年），字符明，號甘泉，時稱「甘泉先生」，喺增城（而家廣東增城市新塘鎮）出世。係陳獻章之後，嶺南學派嘅主要領導人。

## 註

## 參考資料
* 王世理《試論嶺南學派的形成特點和作用》,嶺南文史第4期,1995

## 睇埋
*嶺南文化

## 出面網頁
* 論江門學派
* 明代心學宗師——陳獻章
*  哲学开创江门学派 “岭南一人”陈白沙
龍耳

**龍耳**係屬於稅務條例第88節認可嘅慈善團體，2008年成立。成立嘅目的係凝聚聾人同弱聽人士嘅自強力量，能夠共融社會，重有透過聚會同埋手語訓練等等嘅活動，促進健聽同埋聾人互相了解；令到聾人同弱聽人士能夠容易啲融入主流社會，令佢哋可以發揮潛能、自我實現同埋平等嘅發展機會。

龍耳而家係香港公益金、機構會員同埋「」（Wise Giving）認可嘅慈善機構成員。

## 睇埋
* 龍耳電視

## 參考




## 出面網頁
* 龍耳官方網頁
* 
*
啲

，意思係「一點」或「一些」，係廣府話、客家話獨有嘅字。例如「快啲」、「少啲」、「呢啲」。

香港人不時借用英文近音字母「D」（英音/diː/）代替，例如將「快啲」寫成「快D」。原因有幾多，有啲人認為「啲」係有音無字，而且因為香港俾英國統治過，居民嘅第二語言多數係英文，又習慣中英夾雜寫嘢，亦比較少人學過點寫粵語字，甚至貪方便，所以就借用「D」。亦可能同五大碼長期獨大有關，因為五大碼冇「啲」字，打唔出，就唔用，結果即使統一碼打到個字都繼續唔打，情況類似而今仍然有人打字唔會打「着」或者「裏」一樣。

「啲」都可以讀作「」。

## 語源
梅縣客家話「滴」讀音如粵語dit，有陰入而調值近粵語陽平調，及陽入而調值近粵語陰入調，兩者皆訓少量。香港客家話「滴」(dit6)亦訓少量。粵語「啲」應屬客家話「滴」假借字。

### 「啲」係錯字？
另外有啲廣州人認爲「啲」係香港人自創嘅新字，認爲係錯字，正字或本字係「尐」，呢個講法係唔正確，首先「啲」早於明末清初已經出現，而且「啲」嘅讀音係，但「尐」嘅讀音係，尐嘅反切係「子列切」，反切上字取聲母（子->zi->z），下字取韻母（列->lit->it），切出嚟嘅音就係zit，讀音都唔啱，所以無可能係本字或正字。另外，「子列切」屬於「精母」，不受「古無舌上（例如章母、知母）」影響。而且意思唔係相同，例如「多啲」（多點丶更多），如果寫成「多尐」就會變成（多少），意思已經唔同咗。

## 註

## 出面網頁

*「尐」字之亂(增修版) | 陳凱文研究室
潔癖

**潔癖**係一種極端心態同埋行為，算係強迫症一種。有潔癖心理嘅人對衞生標準定得好嚴，唔想有一丁點骯髒。為咗唔好有污糟嘢，佢會好煩惱，做好多無謂嘅嘢，例如着晒太空衣、係咁洗手之類。

## 分類
*飲食潔癖
*性潔癖
*政治潔癖

## 起因
*教育：俾家長神父洗腦，污糟嘢想諗吓都唔得。例如豬好污糟，唔好食豬肉
*以前經歷，受精神打擊：例如俾人淋屎，所以十幾年後都好似周身重有臭味，要一日沖涼幾次
歌詩達協和號

**歌詩達協和號**（**Costa Concordia**）係一條超級豪華郵輪，歌詩達郵輪船隊嘅旗艦船隻，2006年首航。船長290米、排水量11.5萬噸，有千五間客房同埋四個游水池，有健身室同埋網球場，船上面有六千幾件藝術品。

## 意外
2012年1月13號禮拜五晚，歌詩達協和號嚮意大利沿岸夜航時，因觸礁擱淺，做成11死（包括兩個法國人、一個秘魯人）、14傷同70人失蹤，船長俾人拉咗。 

## 參考
馮煒光

**馮煒光**（**FUNG Wai Kwong, Andrew**，），外號「白宮發言人」、「自宮發言人」，係香港民主黨前核心成員，做過該黨司庫，參選過副主席但係輸咗，前任南區區議會海怡西區議員。

## 生平
馮煒光喺1984年擔任過香港大學學生會同埋香港專上學生聯會會長，之後又做過區議員同埋香港政府中央政策組兼職顧問。

2003年香港區議會選舉，馮煒光第一次參選區議會但係輸咗，2007年香港區議會選舉再參選而當選，2011年香港區議會選舉連任。

2007年香港立法會港島選區補選初期，馮煒光本來話想參選，但係喺2007年8月19號表明唔會參加補選，改為支持黨友甘乃威。

2012年6月14號宣佈退出民主黨，之後立場就由泛民主派轉向親中派，由2013年12月16號開始，做香港特別行政區行政長官辦公室最後一位新聞統籌專員，任期去到2017年6月30號。

2021年12月，馮煒光喺第7屆香港立法會選舉參選選舉委員會界別，以708票落選。

## 爭議事件
### 雨傘運動期間散佈假新聞
喺雨傘運動期間，香港警察毆打示威者，被網民廣泛討論。10月15號凌晨，馮煒光喺Facebook轉載「受傷警員」嘅相片，早前已經被網民嘲笑係香港電視網絡劇集劇照，港視亦喺Facebook證實果張相係演員胡烱龍喺電視劇Night Shift穿著警察制服嘅造型。佢嘅所作所為更被美國《時代雜誌》形容為「適得其反」，報道標題係「Hong Kong's Top Media Official Shared a Fake Photo of a Beaten Cop」。對於網民將劇照當虐警，胡烱龍之後接受雜誌《FACE》嘅訪問時，都話『正常都入咗醫院啦！』

### 香港逃犯條例爭議期間攻擊翠華餐廳
2019年，香港陷入逃犯條例修訂草案風波，喺8月29號，馮煒光同埋同屬親中派嘅吳秋北喺Facebook批評翠華餐廳最新調味包嘅包裝，當中包括印有穿著制服嘅動物嘅胡椒同白糖包裝，係諷刺警察，又話要罷食翠華餐廳。之後翠華回應，設計喺2015年嘅時候已經有，2015年同2018年介紹翠華嘅網誌都有講，而且原意係呼籲客人響應環保，不點名批評吳秋北同馮煒光係刻意抹黑，別有用心破壞集團聲譽，保留法律追究權利。

## 出面網頁
* 馮煒光議員網上辦公室
* 馮煒光（Andrew Fung） | Facebook
* 南區區議會 - 區議會成員資料

## 參考
蛇王

**蛇王**可以係：

*職業捉蛇嘅人，亦可以係賣蛇舖頭嘅老細。
*名詞，形容身形好大條嘅蛇，可以係「蛇中之王」。
*動詞，形容人偷懶，好似蛇咁唔多郁，成日冬眠。
伍秉鏞

**伍秉鏞**（；），字**序之**（），號**東坪**（）係大清詩人、畫家，廣州十三行商人伍秉鑑個大佬，祖籍福建。著有《淵雲墨妙山房詩鈔》。

伍秉鏞做過戶部江西司主事、工部營繕司郎中兼理製造庫事務、捐道員等，又管理巴陵等地，兼理水利、驛傳事務。後來誥授資政大夫。

## 攷
*
*

類:祖籍福建
萬松山

**萬松山**係廣州市河南東西走向嘅台地，沿珠江南岸同海珠湧北分佈。台地已破碎成崗地，因由軟弱紅色岩系所成，比高5～15米。家陣新港西路就係沿台地開闢，赤崗、客村、下渡、中山大學、怡樂村、石馬崗、萬松園、廣州市第五中學、寶崗、海幢寺、烏龍崗、鳳凰崗都屬台地區。開闢也早，如昌崗路、石馬崗、劉王廩崗，前臨海珠湧，可為建城之地，故傳劉王廩崗即晉盧循故城地。石馬崗即上馬崗，南漢女軍訓練場地。萬松山上宋有乾明庵。烏龍崗為南漢祈雨壇所在，家下重有龍尾導，郊壇頂街名保存。

## 註
鄧上文

**鄧上文**（，）係無綫電視前藝員。

鄧上文阿爸鄧英敏都係無綫電視藝員。鄧上文細細個就同阿爸一齊上電視唱歌，1995年又參與咗電影《仙樂飄飄》。1990年代，因為九七前途問題，跟埋阿爸移民加拿大。2005年返香港參加香港小姐競選，攞到「最上鏡小姐」，不過入唔到五強。

2010年3月鄧上文喺泰國結婚，老公叫Andrew；2011年6月宣佈有咗四個月BB；2011年12月12號中午生咗個仔，取名Maddox。

## 參考

## 出面網頁
* Miss Hong Kong - 香港小姐

類:前無綫電視女藝員
Carrie Lam

**Carrie Lam**可以係：

* 林鄭月娥，香港特別行政區行政長官
* 林莉 (藝人)，香港藝人
宋時烈

**宋時烈**（；），初名**聖賚**、**聖來**、字**英甫**、號**尤岩**、**尤齋**、**華陽洞主**、橋山老夫、南澗老叟、諡號**文正**。係韓國李氏朝鮮後期嘅文臣、政治人、儒學者、畫家、性理學思想家。李朝後期嘅性理學嘅巨頭兼禮訟論爭嘅主要人物、西人黨嘅保守派同首領、首任老論黨黨首。南人黨領許穆、尹善道、尹鑴嘅政敵之一。

後世朝鮮人有稱佢為**宋子**（송자）、**宋夫子**（송부자）。

## 著作
*《尤庵集》
*《尤菴先生後集》
*《尤菴遺稿》
*《宋書拾遺》
*《朱子大全箚疑》
*《尤菴先生後集》
*《宋書續拾遺》
*《程書分類》
*《朱子語類小分》
*《論孟問義通攷》
*《心經釋義》
*《三方撮要》
*《程書分類》
*《宋子大全》

## 圖集

Image:Korea-Portrait of Song Siyeol-Joseon.jpg|宋時烈
Image:Korea-Portrait of Song Si-yeol-joseon.jpg|宋時烈
Image:Korea-Portrait of Song Si-yeol-joseon 03.jpg|宋時烈
Image:Korea-Portrait of Song Si-yeol 1697-joseon.jpg|宋時烈
Image:Korea-Portrait of Song Si-yeol in 1689-joseon 02.jpg|宋時烈
Image:Korea-Portrait of Song Si-yeol in 1689-joseon.jpg|宋時烈
Image:Korea-National.Treasure-239-Song.Siyeol-Joseon-NMK.jpg|宋時烈
Image:Korea-Portrait of Song Siyeol-Joseon.jpg|宋時烈
Image:Songsiyeol1680.jpg|宋時烈
Image:Korea-Portrait of Song Gab-jo Joseon.png|佢老頭宋甲祚


## 睇埋

* 禮訟論爭
* 西人
* 老論
* 少論
* 宋浚吉
* 金壽恒
* 金集
* 南人

* 許穆
* 許積
* 尹善道
* 尹鑴

## 攷
麥貝夷

**麥貝夷**（，原名**麥翠蘭**，）係香港女歌手，2010年出道。

## 演出
### 電視劇（ViuTV）
*2019年：《詭探前傳》 飾 學生（第1集）

## 參考

## 出面網頁
* 
* Karene麥貝夷 (@karenemak) • Instagram photos and videos
麥國風

**麥國風**（，）係香港立法會衛生服務界功能界別前議員、灣仔區議會前議員、灣仔區撲滅罪行委員會委員、社會民主連線第三屆評議會委員。

麥國風自1976年起投身護理界，喺青山醫院同威爾斯親王醫院做過嘢，家下喺葵涌醫院做部門運作經理。2006年10月同黃毓民、梁國雄、陳偉業、曾健成等人創立社會民主連線。

喺2015年香港區議會選舉，佢攞到939票，未能當選。

## 出面網頁
*MAK Kwok-fung Michael
* 

## 參考來源
麥雅緻

**麥雅緻**（，）係香港藝人。

麥雅緻10歲移民美國三藩市，大學畢業之後返香港發展，2005年參選香港小姐落選，其後簽約成為無綫電視合約藝人，主要做節目主持人。

麥雅緻老公係張穎康。

## 參考資料

## 出面網頁
* 麥雅緻 | 金石堂
* TVB Info Link
*
麥家琪

**麥方喬**（，），本名**麥家琪**，係前無綫電視同亞洲電視女藝員、節目主持人，入行前係模特兒，後來參加1993年度香港小姐競選晉身娛樂圈。2006年嫁畀大律師王國豪，有兩仔一女。

## 料
* 三圍：35"D-24"-34"
* 血型：AB
* 身高：5呎5吋（165厘米）
* 體重：108磅（49公斤）

## 演出

### 電視節目（[[ViuTV]]）
*2018年：《G-1格鬥會2》參賽者

### 電視劇（[[HOY TV]]）
*2025年：《我愛九龍城》 飾 翠晶（王嘉琳媽媽）

## 出面網頁
*
Kara

**Kara**（）係韓國嘅五人女子唱歌及跳舞組合，2007年組成，2016年解散。
      
## 成員
* 박규리（朴奎利）**（隊長）**
* 한승연（韓昇延）
* 구하라（具荷拉）
* 허영지（許齡智）
* Kim Sung-Hee（金成熙）
* Nicole Jung（鄭龍珠）
* Kang Jiyoung（姜知英）

## 熱門作品
* 2007：*the First Bloooooming*
* 2008：*Rock U* 
* 2008：*Pretty Girl*
* 2009：*Honey*
* 2009：*Revolution*
* 2010：*Lupin*
* 2010：*Jumping* 
* 2011：*Step* 
* 2014：*맘마미아*

## 參考資料


## 出面網頁

*Kara官方網頁
選民登記申請表

**選民登記表**，又叫**選民登記申請表**，係一份當局設計嘅申請表格，通過呢份文件畀將來選民做選民登記，明確表示有意參與將來選舉，以合資格選民投票。嚮指定期間，若果未交回呢份表格畀選民登記辦事處，即使可能有投票權，都唔可能准投票，除非當局有特別批准。

選民登記表入面，有選民個人資料同埋登記說明，包括點先係「合資格選民」。列出禁止做票嘅忠告，例如若果干犯將會依法檢控。

## 出面網頁
* 香港
* http://www.reo.gov.hk/ch/voter/application.htm
* 紐約州選民登記表
* 廣東人大網 - 選民登記表?
* 華盛頓州選民登記表
香港十大建設計劃

**香港十大建設計劃**（）係香港特首曾蔭權喺《2007年度施政報告》提出喺未來幾年香港特別行政區政府會推動嘅多份基建計劃，以改善香港市民嘅居住環境同埋畀香港社會具有更高度嘅可持續發展。

## 十大基建

## 出面網頁
*
老襯亭

**老襯亭**係香港一亭，原叫**山坳亭**，喺香港山頂，已拆。之後亭地嘅樓，卽爐峰塔同凌霄閣，都叫老襯亭。老襯亭實爲山頂纜車嘅山頂總站，實地喺歌賦山同扯旗山之間，喺爐峰峽之處。老襯亭同山頂纜車，係香港大酒店公司所有。舊時公司亦有山頂酒店，就係老襯亭後面，喺家下嘅山頂廣場笪地。

因原亭已拆，亦有誤以爲西面另一觀景亭，卽獅子亭，就係老襯亭。實屬誤會。

## 史
老襯亭最初係個亭，用來睇風景，毁於香港日治時期。二十世紀五十年代，香港大酒店出資起樓，是爲山頂站嘅樓。一九七二年，原地建爐峰塔，八月廿九號開張，頂層有西餐廳，餐廳落一層做咖啡室，而底層做中菜餐館。塔喺一九九三年再拆，起個座凌霄閣。

*一代山坳亭：1900年代－1940年代
*二代：1950年－1971年
*三代爐峰塔：1972年－1993年
*四代凌霄閣：1997年－至今

## 名
老襯有搵笨嘅意思，老襯亭實際意思，亦無從得知。傳說有幾個。一說遊人千辛萬苦上山，到觀光亭睇風景，好鬼搵笨；二說二十世紀五十年代，香港地有話，「香港地老襯死唔晒」、「太平山頂望落去老襯數唔晒」。遊人喺亭內，望落山腳，見到唔少老襯，卽係笨人；三說老親轉音成老襯，卽係親家，企喺亭望落山，搵未來老親，卽係「捃老親」，亦寫搵老襯。

## 參攷
*《吾土吾情：老襯亭望落……》 ，韋基舜，成報，2005年9月8日
*
*香港山頂 老襯亭 前後 相冊
亭

**亭**，又叫**涼亭**，係遮蔭避雨嘅屋宇，通常四面通風，用來歇腳之用。

## 字
亭下丁字係人，人停喺遮物之下。
番茄汁

**番茄汁**係用番茄造嘅果汁嘢飲。市面上大部份番茄汁都經過加工，而天然番茄汁就少尐，番茄可以加水或者牛奶一齊用榨汁機榨汁飲，另外據講番茄汁可以減低心血管疾病、癌等疾病出現嘅機會。

## 史
1917年喺印第安納州南部一間酒店因為用晒橙汁，要即刻搵一種代替品。於是擠爛尐番茄，加啲糖，加尐秘製醬汁，造成番茄汁。

## 飲法

* 就噉榨汁飲
* 市面上嘅番茄汁通常加咗鹽，有時又會加其他成份，好似洋蔥粉、大蒜粉同其他調味料
* 喺加拿大同墨西哥興溝啤酒飲，喺加會大叫 Calgary Red-Eye，喺墨西哥叫Cerveza preparada
* 做咯嗲嘅材料，好似 Bloody Mary 同 Bloody Caesar
Reyes

**Reyes**係西班牙話入面常見嘅人名，可以係姓，又可以係名，直譯係「國王」或者「王室」。叫Reyes嘅有：

* 雷耶斯 (哥倫比亞總統)，哥倫比亞前總統
* 雷耶斯，西班牙足球員
* 雷耶斯 (菲律賓)，菲律賓9號波波手
* 聶魯達，智利詩人，1971年諾貝爾文學獎得主，原名Neftali Ricardo Reyes Basoalto
* 愛芭蕾絲，2004年環球小姐競選季軍兼上鏡小姐
深中通道

**深中通道**係廣東一條公路，由橋（**深中大橋**、**中山大橋**）同海底隧道（**深中隧道**）組成，會橫跨珠江口，連接深圳同埋中山，喺虎門大橋以南同港珠澳大橋以北。

2006年中，深圳市政府提出要起深中大橋，而大橋就喺正港珠澳大橋嘅北面。一般人認為係因為港珠澳大橋決定唔用「雙Y方案」連接去深圳，深圳要用深中大橋嚟抗衡。去到2012年決定用「東隧西橋」方案。

2024年6月30號，呢段公路正式通車。

## 睇埋
* 伶仃洋
朱小丹

**朱小丹**（）係前任廣東省長。佢祖籍浙江溫州，喺廣東廣州出世。

類:祖籍浙江
李芑

**李芑**（），字**文仲**，號**敬齋**，諡號文敬，爵號係**豊城府院君**。佢係朝鮮善山人，做過嘅職業包括理學者、文學家、政治人、詩人、作家、同埋思想家。佢係朝鮮儒學者李珥嘅爺爺、亦都係將軍李舜臣嘅親戚。

## 政治生涯
佢曾經由1538年到1541年期間，三次做過漢城嘅府尹；佢亦都喺1549年5月21號-1551年8月23號期間，做過大朝鮮國嘅首相。

## 睇埋
* 全州李氏

## 註

類:朝鮮政治人
類:韓國李氏
李珥

**李珥**（），初名**見龍**，字**叔獻**，號**栗谷**，石潭，愚齋，諡號文成。朝鮮德水人，係朝鮮儒學者、文學家、政治人、詩人、作家同思想家。佢係西人黨黨首。別稱**九度壯元公**。

## 著作
### 著書
*聖學輯要
*東湖問答
*經筵日記
*天道策
*易數策
*文式策
*擊蒙要訣
*萬言封事
*學校模範
*六條啓
*時弊七條策
*答成浩原書
*栗谷文集
*栗谷全書

### 詩歌
*高山九曲歌

## 出面網頁
鑄鐵

**鑄鐵**係指含碳量喺2%以上嘅鑄造鐵碳合金嘅總稱，通常由生鐵、廢鋼、鐵合金等以唔同比例配合通過熔煉而成。主要元素除咗鐵同碳之外重有硅、錳同小量磷同硫等元素，一般可以分為白口鑄鐵、灰鑄鐵、球墨鑄鐵、可鍛鑄鐵、合金鑄鐵等等。
中國共產黨第二次全國代表大會

**中國共產黨第二次全國代表大會**於1922年7月16號至23號响上海召開。會址响當時嘅上海公共租界西區南成都路輔德里625號（而家上海成都北路7弄30號）李達嘅寓所。12人出席會議，代表全國195名黨員。

## 代表名單
出席二大嘅代表有：中央局委員陳獨秀、張國燾、李達，上海嘅楊明齋，北京嘅羅章龍，山東嘅王盡美，湖北嘅許白昊，湖南嘅蔡和森，廣州嘅譚平山，中國勞動組合書記部代表李震瀛，中國社會主義青年團臨時中央局代表施存統。

## 決議
大會通過咗《中國共產黨第二次全國代表大會宣言》、《中國共產黨章程》以及《關於「世界大勢與中國共產黨」的議決案》、《關於「國際帝國主義與中國和中國共產黨」的決議案》、《關於「民主的聯合戰線」的議決案》、《中國共產黨加入第三國際決議案》、《關於議會行動議決案》、《關於「工會運動與共產黨」的議決案》、《關於少年運動問題的決議案》、《關於婦女運動的決議案》、《關於共產黨的組織章程決議案》等9個決議案。大會制定咗黨嘅綱領，重將成果响宣言中體現。大會重通過咗加入共產國際嘅決議。

呢次大會明確提出咗中國共產黨嘅最高綱領同最低綱領。黨嘅最高綱領，即最終目標係：「中國共產黨是中國無產階級的政黨。他的目的是要組織無產階級專政，用階級鬥爭的手段，建立勞農專政（即無產階級專政）的政治，鏟除私有制度，漸次達到一個共產主義的社會。」黨嘅最低綱領，即黨响民主革命階段嘅奮鬥目標同革命嘅基本任務係：「清除內亂，打倒軍閥，建設國內和平」；「推翻國際帝國主義的壓迫，達到中華民族完全獨立」；「統一中國為真正民主共和國」。

## 選舉
大會選舉陳獨秀、張國燾、蔡和森、鄧中夏、高君宇組成中央執行委員會，陳獨秀擔任委員長，蔡和森、張國燾分別負責黨嘅宣傳同組織工作。大會決定出版黨中央機關刊物《向導》，並由蔡和森任主編。

## 毛澤東冇參加二大
毛澤東冇參加中國共產黨第二次全國代表大會。斯諾喺《西行漫記》中寫到，毛澤東曾經回憶：「第二次黨代表大會在上海召開，我本想參加，可是忘記了開會的地方，又找不到任何同志，結果沒能出席。」
社會工作者註冊局

**社會工作者註冊局**（**Social Workers Registration Board**）係根據香港法例第505章《社會工作者註冊條例》喺1998年1月16號成立嘅香港法定機構，負責監察香港社會工作者嘅素質，保障服務使用者同埋公眾嘅利益。社會工作者註冊局由十五位成員組成，當中八位由註冊社工選出、六位由香港特別行政區行政長官委任，重有一位係社會福利署署長或者佢嘅代表，每屆成員嘅任期係三年。

## 出面網頁
* 社會工作者註冊局
* 社工註冊條例
* 第505章 社會工作者註冊條例
保心安油

**保心安油**係香港一藥油，由郭兆樞創製。隻油喺香港一九零七年註冊上市，流行於唐人地方，遍及海外唐人。同好多唐醫藥油一樣，以萬靈萬應招來。當中以痛症爲主打。

日本佔領香港前，佢喺中環利源西街有舖，亦喺銅鑼灣道有廠，分舖同廠設喺澳門、越南河內、中國廣州。戰後廣州同河內廠房，畀當地政府沒收，澳門做唔過執笠。而香港舖搬到皇后大道中。一九八八年，廠搬到香港仔黃竹坑道，亦註冊成保心安藥廠有限公司。

## 出面網頁
*
寰宇一家

**寰宇一家**（英文：oneworld）係全球第三大航空聯盟，1999年2月1號成立，初時總部位於加拿大溫哥華，其後喺2011年5月26號正式宣佈將總部搬去美國紐約市。聯盟入面嘅航空公司同埋附屬航空公司喺航班時間、票務、代碼共享、乘客轉機、飛行常客計劃、機場貴賓室同埋降低支出等多方面進行合作。
 
寰宇一家現時喺大概150個國有大概700個航點，每日航班數目接近9000次，以超過2200嘅機隊接載超過3.3億名乘客。

## 航空公司
喺2017年，寰宇一家聯盟一共有15間會員航空公司：
抗議反翻版法案

**抗議反翻版法案**係美國一場抗議運動，抗議美國國會議員提出兩項法案，用來對付翻版。兩者係《禁止網絡盜版法案》（SOPA）同《保護知識產權法案》（PIPA）。佢哋擴大商家知識產權嘅保障範圍，侵犯個人權利。喺美國國會表決前，美國各界紛紛反對。網絡上人，搞咗形形式式嘅抗議。因爲抗議，國會擱置兩法案。

喺2012年1月18號至19號國會表決前夕，英文維基百科都閂站抗議（English Wikipedia blackout）。

## 背景
美國國會眾議院同參議院分別喺2011年10月26號同早前嘅5月12號推出咗《禁止網絡盜版法案》同《保護知識產權法案》。呢兩個法案有好多人抗議，同埋引起咗1,800幾個英文維基百科用户嘅討論同埋商量對策。最後，英文維基百科為咗表達自己反對呢兩個法案通過嘅立場，史無前例喺2012年1月16號宣布會喺兩日後全球性將成個英文維基百科閂埋24個鐘。維基媒體基金會都話支持。

## 各方反應
### 閂之前
呢次事件受到好多媒體嘅關注，包括澳洲廣播公司、CBC、英國廣播公司、*[[der Spiegel]]*、*[[Le Figaro]]*、*[[Le Monde]]*、 *[[Libération]]*、*[[霍士新聞頻道]]*、 *[[The Guardian]]*、Menafn、News Limited、天空新聞台、*[[The Age]]*、*[[The Hindu]]* *[[The New York Times]]*、 *[[The Washington Post]]*、*[[The Wall Street Journal]]*以及*[[The Times of India]]*。

## 參考資料

## 睇埋

* 同埋.
歐陽琳

**歐陽琳**（），又寫**歐陽霖**，中華民國廣州市政府時，任中山艦長，兼任海軍局長。

## 屋企
其堂叔係歐陽漸，佛學大師，而堂叔子歐陽格，就係佢堂細佬。

## 做嘢
歐陽琳跟孫文護法運動，其後任永豐艦長，永豐艦係廣州政府嘅主力。孫文病死，永豐艦改名中山艦，改名儀式由佢主持。一九二六年二月，海軍局長斯米諾夫囘蘇聯，佢代任爲海軍局長。三月十號，因局勢不明，有謠言對佢不利，自行離職到港，入住香港大酒店，李之龍代其職。

廣州政變後，歐陽格因支持蔣介石，任臨時艦隊司令，接替被捕嘅李之龍。有傳霖會返來接手，査實無咁嘅事。
張君培

**張君培**（，）係美國嘅男網球員，喺新澤西州Hoboken出世。佢身高175厘米（5'9"），體重73公斤（160磅）。

## 屋企
* 阿爸張洪笙Joe，潮州出世，7歲搬去臺灣，1966年去美國留學
* 阿媽董良茵（因？）Betty，德里出世，1959年去美國
* 公公董宗山Michael，係臺灣外交官
* 細佬張德培Michael，細佢3年，都做過職業網球手，君培長期係德培教練
* 老婆殷慧蘭Diana

## 網球生涯
張君培係右手揸拍。

張君培喺青少年賽事贏過唔少遞日嘅網球明星，包括森柏斯等等。1987年，張君培高中畢業，然後申請咗一個網球獎學金去咗讀柏克萊加州大學，1991年畢業。畢業之後打網球職業賽，打咗冇耐佢就決定唔再繼續打，而改為做張德培嘅教練，由1991年7月一路做到張德培2003年退休。

1996年，張君培畀《Tennis Magazine》評為「年度教練」（Coach of the Year）。

作為一個網球員，張君培嘅成績係97勝65負（單打）同埋42勝22負（雙打）。

## 威水史
* 單打最高排名：824（1996年6月24號）
* 雙打最高排名：320（1992年8月24號）

## 出面網頁
* 网球-ATP世界巡回赛 - 网球选手 – Carl•Chang/
* Tennis - ATP World Tour - Tennis Players – Carl Chang
* ITF Tennis - Mens Circuit - Player Biography
* Davis Cup - Player profile - Carl CHANG (USA)

類:祖籍揭陽
古利亞

**古利亞**（，）係美國前職業男網球員，喺佛羅里達州Sanford出世。佢身高185厘米（6'1"），體重83公斤（182磅）。

## 屋企
* 阿爸Jim；阿媽Linda

## 球員生涯
古利亞係右手揸拍，1988年轉打職業賽，2000年退休。總括成個球員生涯嘅戰績係506勝237負（單打）同埋124勝97負（雙打）。

佢係最後生而可以打入晒所有網球四大滿貫賽事單打決賽嘅男網球手，呢個紀錄係喺佢22歲另11個月嗰陣時做出嘅。

## 威水史
* 單打最高排名：**1**（1992年2月10號）
* 雙打最高排名：20（1989年10月9號）
* 網球大滿貫最叻（男單）：
** 澳洲網球公開賽：**冠軍**（1992年、1993年） 
** 法國網球公開賽：**冠軍**（1991年、1992年） 
** 溫布頓網球公開賽：亞軍（1993年） 
** 美國網球公開賽：亞軍（1991年）

## 拎

* Jim Courier | International Tennis Hall of Fame
* 网球-ATP世界巡回赛 - 网球选手 – Jim•Courier
* Tennis - ATP World Tour - Tennis Players – Jim Courier
* ITF Tennis - Mens Circuit - Player Biography
* Davis Cup - Player profile - Jim COURIER (USA)
大酒店

**大酒店**可以係：

* 又大又豪華嘅酒店
* 香港上海大酒店，香港上市公司，簡稱大酒店，旗下有香港半島酒店等等酒店
* 香港市民對殯儀館嘅俗稱
*《大酒店》：2001年新加坡電視劇
龍田鄉

**龍田**喺廣州河南。

南漢嗰時，皇帝劉龑下令仿照唐朝長安含元殿喺寶崗嗰度起咗個「南郊壇」，用嚟拜祭天地。南郊壇嘅東面開闢嘅農田鄉村，就被叫做「龍田」。

後嚟，龍田同龍導尾合併成二龍街，二龍街又併入咗龍鳳街。

## 街巷
*松漱前
*龍田直
*龍田東
*龍新街
*龍新巷
*龍新路
*龍南巷
*龍北巷
*龍田西
*葉安坊
*慶雲里

## 註
M 祖高域

**M 祖高域**（）係塞爾維亞嘅男網球手，喺貝爾格萊德出世。身高1.87米。

## 屋企
* 阿爸阿媽：Srdjan同埋Dijana
* 阿哥：Novak
* 細佬：Djordje

## 球員生涯
M 祖高域係右手揸拍，5歲開始打波。

## 威水史
* 單打最高排名：628（2010年11月8號）
* 雙打最高排名：717（2010年4月5號）

## 拎
* Tennis - ATP World Tour - Tennis Players – Marko Djokovic
* ITF Tennis - Mens Circuit - Player Biography
* Davis Cup - Player profile - Marko DJOKOVIC (SRB)
陳琳

**陳琳**（），字**孔璋**，係東漢時期文學家，「建安七子」之一。佢係廣陵射陽（家下江蘇淮安）人。

漢靈帝末年，陳琳做大將軍何進嘅主簿，後唻何進被殺，陳琳避難至冀州，入袁紹幕僚。佢幫袁紹寫嘅《為袁紹檄豫州文》，寫咗曹操好多罪狀，仲怒佢老竇曹嵩同佢阿爺曹騰，文章好有煽動力。建安五年，袁紹喺官渡之戰大敗，陳琳代表袁尚向曹操求降被拒絕。陳琳後唻畀曹軍俘獲，但係佢才華叻畀曹操睇重，就做咗曹操嘅司空軍謀祭酒，同埋阮瑀幫曹操軍寫咗好多檄文。

建安二十二年（217年）疫疾大作，陳琳同劉楨、應瑒、徐幹等人都染咗疫疾而死。
馬琳

**馬琳**（，）係中華人民共和國男乒乓波運動員，係史上有最多單打世界冠軍銜頭嘅選手（四個世界盃冠軍加一個奧林匹克運動會冠軍）。

## 乒乓波生涯
馬琳喺1986年開始打乒乓波，4年之後入遼寧隊。1994年成為國家隊成員。

## 出面網頁

* 
* 
*
王琳

**王琳**（），浙江杭州人，中華人民共和國女子羽毛球員。個人世界排名最高排過第一位。

王琳出身自一個羽毛球世家，阿爸係浙江省羽毛球隊總教練，而阿媽都係羽毛球員。王琳11歲開始羽毛球訓練，至2006年（17歲）贏到第一個公開賽冠軍（羽毛球大師賽）。

## 出面網頁
* BWF content
* 中羽在線網
作家

**作家**（）係文字創作嘅專才，同作者有分別，唔單只文學作家，寫政論嘅都係作家。

只做新聞記者編輯未必叫作家，「作家」多數係有出版自己寫嘅書，先叫作家。不過要有人買或者睇，先叫成功。

寫網誌、Facebook、維基百科嘅未必叫做作家，不過可以自己封自己係。

## 睇埋

*筆名
*筆戰
*簽名會
*出版商
*版權
中山艦

**中山艦**（1912年－1938年），原稱**永豐艦**，係中國海軍軍艦，日本三菱船廠造。艘船用鋼同木起成。艦長65.837米，闊8.8米，排水量近千噸。大清時訂造，中華民國北洋政府找尾數收船。護法運動後，跟咗中華民國廣州政府。

响中國近代史發生好多事成日都同呢條船有關。因孫文多次喺永豐艦上奔波，死後人改名中山。
MegaUpload

**Megaupload**係一間網絡服務公司，硬碟伺服器放嚮香港，可以支援上載1GB檔案，規定保存3個月，係西方人最多用嘅網站。收入主要靠網上廣告。

## 事件

嚮2012年1月19號，美國聯邦調查局因為侵犯版權罪，拉咗Megaupload班管理同埋創辦人。

## 參考
* 疑涉侵權 人氣網站Megaupload遭美關閉 - Yahoo!奇摩新聞
省港大罷工

**省港大罷工**或者叫做**粵港大罷工**，係場罷工。發生喺省港兩地。省卽係中國廣東省，而港卽係香港。當時中華民國廣州政府，實行聯俄容共。以蘇俄方式，抵制英國治下嘅香港。大罷工維持一年有多，由一九二五年6月，到一九二六年10月。當時香港港口停工，廣州等地，組織罷工，唔畀人去香港開工。有近十萬工人由中國國民黨、中國共產黨支持下停工停業，封鎖香港交通運輸，對付香港政府。一九二六年3月廣州政變後，共產黨活動受抑制，罷工亦日趨平息。

## 攷
左派

**左派**，又叫**左翼**，係政治用字，「右派」嘅相反。按經典解釋，班人主張自由主義、追求進步主義秩序、依照平等主義分配財富同權力，甚至反轉資本主義系列嘅計劃經濟體制。

今時今日嘅左派之名，往往只係為求方便而配上去，或者沿用舊稱，未必名副其實；例如，叫做香港左派嘅勢力多數致力將經濟結構向「右」推，所謂香港地產霸權嘅支持者，以親中共勢力為主，反對縮窄社會貧富懸殊嗰啲政策嘅政團，幾乎都同中國共產黨互相擁護。

左派理論上，政府分配財富時會好公道，然而實際上自稱行社會主義嘅政府，往往由於官僚權力澎漲無道，導致貪污腐敗成風，堅尼系數普遍較高。

## 代表人物
*毛澤東
*列寧

## 睇埋
* 香港親共意識（香港「左派」）
* 左派工會
* 左派報紙
宋子文

**宋子文** （，簡稱 **T. V. Soong**，），廣東海南文昌人，上海出世。1925年做咗廣東革命政府財政廳長、國民政府財政部長。1927年開始，做過國民政府財政部長、中央銀行總裁、行政院長、中國銀行董事長、最高經濟委員會主席、外交部長、駐美國特使、廣東省政府主席、中國國民黨中央執行委員會常務委員。1949年去咗法國，後喺美國長住。

## 屋企
老竇宋嘉澍係美南監理會（今衛理公會）嘅牧師同有錢佬，孫中山嘅革命支持者。大家姐宋靄齡（老公孔祥熙），二家姐宋慶齡（老公孫中山），細佬宋子良，細妹宋美齡（老公蔣中正）關係都幾好。

## 攷
‎

類:中華民國外交官
類:中華民國財政部長‎
類:第二次世界大戰人物‎
類:中華民國行政院長‏‎‎
類:中國國民黨黨員‎
類:哥倫比亞大學舊生‎
類:哈佛大學舊生‎
聯邦調查局

**聯邦調查局**（**Federal Bureau of Investigation**，簡寫**FBI**）係美國司法部主要調查罪案嘅政府機關，響1908年正式成立，佢係根據美國法典第28條533款，調查罪行兼反恐。有時佢都會同中情局聯手報案。佢都係美國嘅一大情報機構，專門對付一啲匿埋響美國嘅大罪犯同埋外國特工（特別係中國最大情報機構中華人民共和國國家安全部嘅特工）。總部喺華盛頓特區嘅埃德加·胡佛大樓。

## 歷史
聯邦調查局嘅歷史可以追朔到響1896年成立嘅**國家刑事鑑定局**，但係佢冇任何真真正正屬於自己部門嘅特工。響1901年，當時嘅美國總統威廉·麥金利畀人暗殺，令到當時司法部長波拿巴意識到情報嘅重要，加埋羅斯福總統嘅命令，所以波拿巴同好多個部門申請，希望得到佢哋支持。終於響1908年，波拿巴成功將國家刑事鑑定局轉型做**調查局**（Bureau of Investigation），仲成功有第一批真正屬於自己部門嘅特工。響1932年再次改名，叫**美國調查局**（United States Bureau of Investigation）。響1933年，美國調查局同禁酒局合併，改名叫**調查處**（Division of Investigation）。響1935年，調查處變做美國司法部嘅直屬下屬機構，並響同年改名叫聯邦調查局。
化名

**化名**係種假名，虛擬姓名。個名為咗某啲目的由自己改，例如筆名、網名、藝名、偽名、佛教中人法號同埋羅馬教皇嘅教名。
李之龍

**李之龍**（），字**在田**，號**赤顯**，湖北人，係國民革命軍海軍中將，海軍局代理局局長。1913年，李之龍參加李烈鈞嘅湖口起義。1916年秋天，考入煙台海軍學校。1921年發動校工、水兵罷工，俾海軍學校開除。
筆名

**筆名**係作者發表文章時所用嘅化名，唔用自己個真名。

## 例如
*金庸
*古龍
*瓊瑤
*倪匡
*冰心
*巴金
*老舍
歐陽漸

**歐陽漸**（），字**鏡湖**，後改字**竟無**，係佛學家。大清同中華民國江西宜黃縣人。因卌歲改字竟無，人稱**竟無先生**、**竟無大師**。

佢創立支那內學院，復興法相唯識學，係現代中國，佛教研究先鋒。有出名弟子熊十力、呂澂等人。

佢有子歐陽格。

## 出面網頁
*程恭讓〈歐陽竟無先生的生平、事業及其佛教思想的特質〉
大馬路保利斯塔

**大馬路保利斯塔**（**Avenida Paulista**）係巴西聖保羅一條重要嘅商業街，長2.8公里，有好多商廈，喺1891年12月起好。
殺人放火金腰帶、修橋補路冇屍骸

**殺人放火金腰帶、修橋補路冇屍骸**係譏諷俗語，當社會發生不公不義嘅事件，傳媒就經常引用呢兩句嚟質問，點解做盡壞事嘅人享有富貴榮華，而做咗好事嘅人反而冇好收場，意圖引起大眾對事件嘅思考同關注，因此舊時以倫理道德作題材嘅香港粵語長片，啲對白時不時都會引用呢兩句。
閩北話

**閩北話**即係**建甌話**，響福建、臺灣、南洋都有唔少人講，估計都有兩仟幾萬人講緊。
胡比治

**胡比治**（**Todd Andrew Woodbridge**，）係一位澳洲前職業網球手。身高178厘米（5英尺10英寸），體重75公斤（165磅）。

## 屋企
* 阿爸Kevin
* 阿媽Barbara
* 老婆Natasha（1995年4月8號喺墨爾本結婚）
* 同老婆有一個女一個仔
** 女Zara Rose（2000年12月12號出世）
** 仔Beau Andrew（2002年8月6號出世）

## 球員生涯
胡比治係右手揸拍，1988年轉打職業賽，係1990年代到2000年代初期世界最叻嘅雙打網球手之一。佢拍住同係澳洲籍嘅胡福特贏咗11項網球四大滿貫賽事男雙冠軍同埋奧林匹克運動會網球男雙一金一銀，再拍住瑞典籍嘅波克文再贏多5項網球四大滿貫賽事男雙冠軍。另外佢重有6項網球四大滿貫賽事混雙冠軍。

胡比治喺2005年退休。

## 威水史
* 單打最高排名：19（1997年7月14號）
* 雙打最高排名：**1**（1992年7月6號）
* 網球大滿貫最叻（男雙）：
** 澳洲網球公開賽：**冠軍**（1992年、1997年、2001年） 
** 法國網球公開賽：**冠軍**（2000年） 
** 溫布頓網球公開賽：**冠軍**（1993年至1997年、2000年、2002年至2004年） 
** 美國網球公開賽：**冠軍**（1995年、1996年、2003年）
* 另有一金一銀奧林匹克運動會男雙獎牌
* 網球大滿貫最叻（混雙）：
** 澳洲網球公開賽：**冠軍**（1993年） 
** 法國網球公開賽：**冠軍**（1995年） 
** 溫布頓網球公開賽：**冠軍**（1994年） 
** 美國網球公開賽：**冠軍**（1990年、1993年、2001年）

## 攷

## 出面網頁
* 网球-ATP世界巡回赛 - 网球选手 – Todd•Woodbridge 
* Tennis - ATP World Tour - Tennis Players – Todd Woodbridge 
* ITF Tennis - Mens Circuit - Player Biography 
* Davis Cup - Player profile - Todd WOODBRIDGE (AUS) 
* Todd Woodbridge | International Tennis Hall of Fame 
* Todd Woodbridge – Player Profiles - Players - Tennis Australia 
* 伍德布里奇_体育明星_NIKE新浪竞技风暴_新浪网
拉夫達

**拉夫達**（；，）係一位澳洲前職業網球手。

## 屋企
* 阿爸阿媽：Jim同埋Jocelyn
* 兄弟姐妹：3個家姐、3個哥哥、2個細佬，9兄弟姐妹排第7

## 球員生涯
拉夫達係右手揸拍，5歲開始打波，1991年轉打職業賽，當時19歲。

佢係發球上網型球員，出名上旋發球。

拉夫達職業生涯戰績係358勝191負（單打），214勝110負（雙打）。

## 威水史
* 單打最高排名：**1**（1999年7月26號，持續咗1個禮拜）
* 雙打最高排名：6（1999年2月1號）
* 網球大滿貫最叻（男單）：
** 澳洲網球公開賽：四強（2001年） 
** 法國網球公開賽：四強（1997年） 
** 溫布頓網球公開賽：亞軍（2000年、2001年） 
** 美國網球公開賽：**冠軍**（1997年、1998年）
* 喺雙打方面，佢亦攞咗1999年澳洲網球公開賽男雙冠軍
* 佢係同瑞士籍嘅費達拿交過手而贏輸率最高嘅球員：比分係3戰3勝（100%全勝）

## 拎

* 网球-ATP世界巡回赛 - 网球选手 – Patrick•Rafter
* Tennis - ATP World Tour - Tennis Players – Patrick Rafter
* ITF Tennis - Mens Circuit - Player Biography
* Davis Cup - Player profile - Patrick RAFTER (AUS)
* Patrick Rafter | International Tennis Hall of Fame
* Pat Rafter – Player Profiles - Players - Tennis Australia
曉域

**曉域**（**Lleyton Glynn Hewitt**，）係澳洲男子職業網球員。身高180厘米（5'11"），體重77公斤（170磅）。

## 屋企
* 阿爸阿媽：Glynn同埋Cherilyn
* 姐妹：Jaslyn

## 球員生涯
曉域係右手揸拍，3歲開始打波，1998年轉打職業賽，當時17歲。

曉域嘅教練係Tony Roche。

## 威水史
* 單打最高排名：**1**（2001年11月19號）
* 雙打最高排名：18（2000年10月23號）
* 網球大滿貫最叻（男單）：
** 澳洲網球公開賽：亞軍（2005年） 
** 法國網球公開賽：八強（2001年、2004年） 
** 溫布頓網球公開賽：**冠軍**（2002年） 
** 美國網球公開賽：**冠軍**（2001年）
* 喺雙打方面，佢亦攞咗2000年美國網球公開賽男雙冠軍
* 佢係史上最後生嘅網球男單第一，20歲另8個月就上咗世界排名第一

## 拎

* 网球-ATP世界巡回赛 - 莱顿·休伊特
* Tennis - ATP World Tour - Tennis Players – Lleyton Hewitt
* ITF Tennis - Mens Circuit - Player Biography
* Davis Cup - Player profile - Lleyton HEWITT (AUS)
* Lleyton Hewitt – Player Profiles - Players - Tennis Australia
* 休伊特_体育明星_新浪竞技风暴_新浪网
成渾

**成渾**（），字**浩原**，號**牛溪**，默庵，諡號文簡。朝鮮昌寧人，係朝鮮巨儒及儒學者、文學家、政治人、詩人、作家同思想家。佢係西人黨嘅黨首李珥做切親朋友，喺后任西人黨黨首。最終官至嘅左贊成

## 著作
*牛溪集
*朱門旨訣
*為學之方
*答成浩原書

## 參考

## 出面網頁
胡福特

**胡福特**（**Mark Raymond Woodforde**，）係一位澳洲前職業網球手。身高188厘米（6英尺2英寸），體重88公斤（195磅）。

## 屋企
* 老婆Erin（1999年9月15號結婚）

## 球員生涯
胡福特係左手揸拍，1984年轉打職業賽，係最叻嘅雙打網球手之一。2000年退休。

## 威水史
* 單打最高排名：19（1996年4月22號）
* 雙打最高排名：**1**（1992年11月16號）
* 網球大滿貫最叻（男雙）：
** 澳洲網球公開賽：**冠軍**（1992年、1997年） 
** 法國網球公開賽：**冠軍**（2000年） 
** 溫布頓網球公開賽：**冠軍**（1993年至1997年、2000年） 
** 美國網球公開賽：**冠軍**（1989年、1995年、1996年）
* 另有一金一銀夏季奧林匹克運動會男雙獎牌
* 網球大滿貫最叻（混雙）：
** 澳洲網球公開賽：**冠軍**（1992年、1996年） 
** 法國網球公開賽：**冠軍**（1992年） 
** 溫布頓網球公開賽：**冠軍**（1993年） 
** 美國網球公開賽：**冠軍**（1992年）

## 攷

## 出面網頁
* 网球-ATP世界巡回赛 - 网球选手 – Mark•Woodforde 
* Tennis - ATP World Tour - Tennis Players – Mark Woodforde 
* ITF Tennis - Mens Circuit - Player Biography 
* Davis Cup - Player profile - Mark WOODFORDE (AUS) 
* Mark Woodforde | International Tennis Hall of Fame 
* Mark Woodforde – Player Profiles - Players - Tennis Australia
不朽對局

**不朽對局**，又叫做**萬古長青對局**，係指1851年6月21號喺倫敦國際象棋錦標賽入面，阿道夫·安德森（Adolf Anderssen）同萊昂內爾·基席里茨基（Lionel Kieseritzky）之間嘅一個對局。對局入面，執白棋嘅安德森喺先後犧牲咗一個象，兩個車同埋后之後，用剩低嘅單象雙馬將后、車、馬、象一個唔少嘅對方將軍無棋。呢個對局亦因此被稱為「不朽對局」。

## 對局

# e4 e5
# f4 exf4 
# Bc4 Qh4+ 
# Kf1 b5?! 
# Bxb5 Nf6 
# Nf3 Qh6 
# d3 Nh5
# Nh4 Qg5 
# Nf5 c6 
# g4 Nf6 
# Rg1!! cxb5? 
# h4! Qg6 
# h5 Qg5 
# Qf3 Ng8
# Bxf4 Qf6 
# Nc3 Bc5 
# Nd5 Qxb2 
# Bd6!! Bxg1?
# e5! Qxa1+ 
# Ke2 Na6
# Nxg7+ Kd8 
# Qf6+! Nxf6
# Be7#
:1-0

## 參考
#
美少女戰士

，全名**《美少女戰士Sailor Moon》**（），簡稱**美戰**（），係日本女漫畫家武內直子嘅漫畫作品之一。出版社係「株式會社講談社」。

全書18卷，主角係「月野兔」；另有前篇3卷，主角係「愛野美奈子」。

美少女戰士嘅動畫版由東京朝日電視台喺1992年至1997年播，分為5輯，包括**美少女戰士**（美少女戦士セーラームーン）、**美少女戰士R**（美少女戦士セーラームーンR）、**美少女戰士S**（美少女戦士セーラームーンS）、**美少女戰士Super S**（美少女戦士セーラームーンSuperS）同埋**美少女戰士最後星光**（美少女戦士セーラームーン セーラースターズ）。

## 人物介紹

### 戰士

### 其他

## 篇章節目
美少女戰士水手月亮第一季
黑暗王國前篇
第二季
黑暗王國後篇
第三季
黑色月亮篇
第四季
死亡幻影篇
第五季
死亡月亮篇
第六季
銀河幻影篇
第七季
番外篇
第一話第1話
水手V嘅誕生
第14話
白線石上嘅青春
第27話
再會（前篇）
第40話
攻擊
第53話
無限大（前篇）
第66話
死亡月亮之夢（後篇）
第79話
卡薩布蘭加嘅回憶
第二話第2話
遊戲機中心嘅美奈子
第15話
踏上新嘅旅程（前篇）
第28話
再會（後篇）
第41話
再生（前篇）
第54話
無限大（中篇）
第67話
地球與月亮之夢
第80話
竹姬嘅情人1
第三話第3話
潘朵拉嘅野心
第16話
踏上新嘅旅程（後篇）
第29話
決戰
第42話
再生（後篇）
第55話
無限大（後篇）
第68話
水手之星1
第81話
竹姬嘅情人2
第四話第4話
小潘朵拉嘅野心
第17話
小兔
第30話
終結與開始
第43話
預感（前篇）
第56話
日全食之夢（前篇）
第69話
水手之星2
第82話
竹姬嘅情人3
第五話第5話
黑暗商會嘅陰謀
第18話
亞美
第31話
黑色月亮·紅安
第44話
預感（後篇）
第57話
日全食之夢（後篇）
第70話
水手之星3
第83話
竹姬嘅情人4
第六話第6話
電腦少女戰士露雅
第19話
蕾依
第32話
黑色月亮·貝爾潔
第45話
波瀾
第58話
水星亞美之夢
第71話
水手之星4
第84話
小阿兔圖畫日記1
第七話第7話
前往夏威夷嘅欲望
第20話
化妝舞會
第33話
黑色月亮·佩姿
第46話
2人
第59話
火星蕾依之夢
第72話
水手之星5
第85話
小阿兔圖畫日記2
第八話第8話
銀杏道之戀
第21話
真琴
第34話
黑色月亮·卡拉貝拉絲
第47話
天王遙 海王滿
第60話
木星真琴之夢
第73話
水手之星6
第86話
小阿兔圖畫日記3
第九話第9話
迪莉娜
第22話
燕尾服假面
第35話
時間跳躍
第48話
冥王雪奈
第61話
金星美奈子之夢
第74話
水手之星7
第87話
小阿兔圖畫日記4
第十話第10話
怪盜A出場
第23話
地場衛
第36話
水晶·東京
第49話
3戰士
第62話
新戰士之夢（前篇）
第75話
水手之星8
第88話
考試戰爭1
第十一話第11話
娘娘嘅陰謀
第24話
美奈子
第37話
錯綜（前篇）
第50話
變身
第63話
新戰士之夢（後篇）
第76話
水手之星9
第89話
考試戰爭2
第十二話第12話
王王嘅陰謀
第25話
西蕾妮蒂
第38話
錯綜（後篇）
第51話
「無限迷宮」1
第64話
愛麗絲安之夢
第77話
水手之星10
第90話
考試戰爭3
第十三話第13話
觸觸嘅陰謀
第26話
月
第39話
暗躍
第52話
「無限迷宮」2
第65話
死亡月亮之夢（前篇）
第78話
水手之星11
第91話
平行水手月亮


## 參考

## 出面網頁

* Official Sailormoon website 
* Official Pretty Guardian Sailor Moon 20th anniversary project website 
*
孔慶慇

**孔慶慇**（，）係香港商業電台節目主持。佢係香港長洲人，祖藉山東曲阜，屬孔子第七十三代「慶」字輩嫡系子孫。2017年同屋企人喺長洲開咗間食肆「魚樂」，間嘢喺2020年賣咗盤。

佢參與香港商業電台工作期間有過多個暱稱，包括：黑叻、黑哥、長洲淫慇、商台劉青雲、商台麥包、陝西江門麥包、東莞麥包、肥粉、長洲黑濱、短濱、急急關注、王安石、野豬、丁蟹。雖然其硬漢形象及膚色令其另有「鐵漢」之稱，被譏笑冚鐵被瞓覺、用鐵筆扒飯，但同時又經常被梁志健（森美）譏諷佢係三八婦女節出世。

孔慶慇讀過長洲國民學校，灣仔聖若瑟書院及香港華仁書院。 2000 年成為香港商業電台DJ，與同屬香港華人書院畢業嘅蘇耀宗（細So）參與過二台節目《森美移動》同《兄弟做野》。

當年曾經喺節目遊戲中輸咗要即時落九龍城便利店買避孕套，但係被人發現走咗無買到。另外又被森美指派參觀中國第一位太空人楊利偉嘅專題展覽，向森美報告期間誤以為楊利偉餵飼嘅白鴿為雞。

後來離職去咗美國威斯康辛州升學。喺美國期間一直畀《森美移動》啲舊同事無間斷打電話整蠱。由於佢有一段時間無聯絡，令森美喺節目《森美移動》呼籲聽眾喺Yahoo!香港搜尋孔慶慇個名，因而令佢先後登上 Yahoo! 香港搜尋榜人氣組同埋洩氣組第一名。

孔慶慇亦有參與音樂創作，代表作係劉德華嘅《鴿子情緣》，呢首歌成為 903 廣播劇《鴿子園》主題曲，並獲得 2001 年度叱咤樂壇流行榜頒獎典禮專業推介．叱咤十大第四位。

佢喺 2006 年經濟系畢業後返香港之後喺唱片公司做嘢，又再做香港商業電台星期六足球節目《一腳踢》主持，其後辭職，出任紅牛能量嘢飲高層。

同時佢亦熱衷於足球運動，於 2013 年自資出版體育消費雜誌 The PLAY Magazine ，聲稱為一本「唔講波」嘅足球雜誌。經常訪問香港足球前輩及當時嘅球星，甚至曾經到訪日本、台灣、英國等地參觀當地嘅足球球會及球圈工作。雖然雜誌出版工作已於 2018 年結束，但其實自 2016 年亦同馬啓仁（ Keyman ）主持二台一個「唔講波」嘅足球節目《皇牌出場》。喺 2018一年 5 月二台節目《在晴朗的一天出發》舉辦「唔係呀馬世界杯」帶住「皇牌出場隊」迎戰「晴朗隊」； 2020 年 1 月又帶「黃牌運輸隊」喺「唔係呀馬賀歲盃」對决「晴朗飲食隊」。另外於 2018 年 10 月受林海峰委派任務——帶潘小濤到英國利物浦晏飛路球場觀看球賽。由 2019 年起成為香港賽馬會青少年體育記者培訓計劃嘅主任導師（創作）。

於 2015 年尾接替鄭詩君（ C 君）加盟二台節目《好出奇》（ holy tricky ），難得令到同一個電台節目內嘅所有節目主持人（蘇耀宗（細 So ）、吳佩賢（朱薰））都係同一年（ 1979 年）出世。由於孔慶慇離任，《好出奇》亦喺 2016 年 5 月完結。

2018 年 2 月李澄（西瓜）離職及朱穗傑（傑傑）調任為二台節目《口水多過浪花》嘅節目監製。 2018 年 4 月 20 日星期五開始，獲邀同森美、小儀主持《》，首日開咪被森美刻意安排遲半個鐘入直播室造成「壓軸出場」嘅效果。之後喺 2018 年 5 月 14 日星期一正式參與「視電台」嘅《識貨之人》環節，當日試食三文魚芝士水餃。

孔慶慇嘅電台師父係叱咤 903 節目監製朱穗傑（傑傑），孔慶慇嘅主持風格都好大程度受佢影響。

2023年3月，孔慶慇正式離開《早霸王》，但仍繼續主持《皇牌出場》。

## 攷

## 出面網頁
* Marco｜DJ主持｜商業電台881903.com
孔慶翔

**孔慶翔**（，）係美籍香港移民，喺香港出世，沙田區成長，1993年跟屋企人移民加利福尼亞州。2001年入讀柏克萊加州大學土木工程系。

2003年9月佢喺舊金山參加咗《一夜成名》比賽節目，翻唱歷奇馬田嘅《She Bangs》，唱到走晒音，重要加埋晒啲騎呢舞步。嗰集喺4個月之後嘅2004年1月27號播出。節目入面評判睇完佢嘅表演之後喊又唔係笑又唔係，孔慶翔講咗句：「I already gave my best, and I have no regrets at all.」（我已經盡咗全力，我一啲都唔後悔）。佢呢個回應同之前啲參賽者嬲晒又惡言相向嗰種態度完全相反，雖然佢入唔到比賽嘅下一回合，但係都贏到普羅大眾嘅歡迎，喺美國好快紅咗。

據娛樂網站Tmz.com報導，孔慶翔大學畢業之後，家下已經喺洛杉磯警局任職技術罪行分析員。

## 參考

## 出面網頁

* 
* 
* Wittmeyer, Alicia.  *[[Daily Californian]]*. Monday February 2, 2004.
* Bulwa, Demian. "UC's accidental pop star / 'American Idol' reject is hot item on campus -- and far beyond." *[[San Francisco Chronicle]]*. Wednesday February 11, 2004.
* Guillermo, Emil. "William Hung: Racism, or Magic?" *[[San Francisco Chronicle]]*. Tuesday April 6, 2004.
* Navarro, Mireya. "Trying to Crack the Hot 100." *[[The New York Times]]*. March 4, 2007.
* William Hung at *[[Rolling Stone]]*
* William Hung poker tournament results
聖鬥士星矢

《**聖鬥士星矢**》同埋續集《**聖鬥士星矢 NEXT DIMENSION 冥王神話**》都係日本男漫畫家車田正美嘅漫畫作品。前者嘅出版社係「株式会社集英社」，而後者嘅係「株式会社秋田書店」。

## 連載進度
《聖鬥士星矢》嘅連載完咗，全28卷。

《聖鬥士星矢 NEXT DIMENSION 冥王神話》係全彩色，重連載緊。

## 角色
### 雅典娜之聖鬥士

### 其他

## 參考